Kêr Karaez - Keleier diellaouet - Krouiñ ur servij naetaat nevez\nKrouiñ ur servij naetaat nevez\nUn dra a bouez eo derc'hel kempenn al lec'hioù foran evit bevañ asambles hag evit mad an holl. Evit reiñ ur servij gwelloc'h d'an annezidi ez eus bet divizet gant Kêr krouiñ ur servij nevez.\nImplijidi ar servij nevez, gwisket ganto jiletennoù melen fluo, a vez o vont hag o tont er straedoù hag a glask war-lerc'h loustonioù ha lastez abaoe miz. « Daou implijad, a veze oc'h ober war-dro ar c'hempenn dija er Servijoù teknikel, zo en em gavet er servij-se hag ur gevrat amzer-da-zont a zo bet krouet », eme Alain Cadiou, dileuriet evit an endro bevañ ha karget eus ar raktres-se.\nEstreget skubañ ar straedoù a vo d'ober gant ar servij-se. Naetaat ar privezioù foran, arrebeuri kêr, derc'hel kempenn kroashentoù-tro zo a zo lod eus o c'hefridioù ivez.\nEvit respont dillo d'an ezhommoù ez eus bet dibabet gant Kêr staliañ ar servij-se en ti kozh, bet ennañ ar voullerezh Le Breton gwechall. Gallout a reer mont war-eeun ac'halese da straed ar C'hastell, e-kreizig kreiz-kêr. Dorioù emgefreek, gwiskvaoù nevez, adkempennet penn-da-benn eo bet ar salioù-se.\nEvit gwellaat kalite an naetadurezh en ur zoujañ an endro ez eus bet divizet lakaat ar servij-se da ober gant dafar tredan. Ar c'harbed Goupil a dalvezo da gas an dafar e-lec'h ma vez ezhomm ha da naetaat kêr. Ur c'harbed all, a ya en-dro hep tredan, zo en em gavet ivez er servij : anv zo eus ur c'harbed termek, dezhañ ur broust reut ha dibleg da lemel ar c'hinvi hag al louzeier fall. Un dra nevez all : gant ar sunerez tredan belgiat, ar Glutton, e c'haller mont e kement lec'h ma ne oa ket tu da skubañ en un doare efedus. War al leurioù a bep seurt e c'haller sunañ an holl loustonioù : paper, kartoñs, begoù-sigaretenn, kanedigoù e gwer pe e plastik, kaoc'h chas, delioù sec'h...\nGant an dafar-se e vo tu ivez da lezel nebeutoc'h a c'hazoù efed ti-gwer da vont en aer ha d'ober nebeutoc'h a drouz pa vez dalc'het kempenn kêr.\nGoude ar mekanik dilouzaouiñ dre dan, kravellat an hentoù, adtapout an dour-glav bep taol evit dourañ ar plant en em gav ar servij nevez-se e-barzh ar politikerezh kaset gant Kêr abaoe un nebeud bloavezhioù evit an diorren padus.\n« Kalite an disoc'h a vo evit ar braz diouzh emzalc'h ekokeodedel an holl implijerien », a lavar an dilennad dave.


André Brink, e 2007\nAndré Philippus Brink (29 a viz Mae 1935 – 6 a viz C'hwevrer 2015) a oa ur skrivagner eus Suafrika. Skrivet en deus levrioù en afrikaneg hag e saozneg, ha kelenn a rae saozneg e skol-veur Kêr ar C'hab.\nOber a reas e studioù e skol-veur Potchefstroom, e Suafrika, ma tapas diplomoù war ar saozneg hag an afrikaneg, ha mont a reas goude-se d'ar Sorbonne, e Pariz (1959-1961). Eno en em gavas gant studierien du, e-touez ar studierien all, ha dont a reas da gompren pegen fall e oa sistem an apartheid evit ar re zu e Suafrika. Distreiñ a reas d'e vro ha kelenn a reas al lennegezh afrikanek e skol-veur Grahamstown. E 1967 ha 1968 ez eas da Vro-C'hall en-dro.\nE 1975 e voe anvet da zoktor en e skol-veur hag e 1985 e voe anvet da zoktor honoris causa e skol-veur Witwatersrand e Johannesburg. Adalek 1991 e voe kelenner lennegezh saoznek e skol-veur Kêr ar C'hab.\nMervel a reas d'ar 6 a viz C'hwevrer 2015, er c'harr-nij, pa oa o tistreiñ eus Belgia, ma oa bet anvet da zoktor honoris causa e skol-veur gatolik Louvain.\nEr bloavezhioù 1960 e voe e-touez ar re gentañ, asambles gant Ingrid Jonker ha Breyten Breytenbach, oc'h ober gant an afrikaneg da sevel a-enep an apartheid. Anavezet e oa o skol lennegel evel Die Sestigers ("re ar bloavezhioù tri-ugent"). Klask a raent ivez degas d'al lennegezh afrikanek levezon lennegezhioù all, e saozneg pe e galleg.\nBerzet e voe e romant Kennis van die aand (1973). Ar wech kentañ e oa d'ul levr afrikanek bezañ berzet gant gouarnamant Suafrika Troet e voe Kennis van die aand e saozneg gant Brink e-unan hag embannet e voe en estrenvro, gant an titl Looking on Darkness. Goude-se en em lakaas André Brink da skrivañ e levrioù en div yezh, saozneg hag afrikaneg..\nGoude diskar an apartheid e voe awenet skridoù Brink gant ar vuhez en ur Suafrika deuet da vezañ ur vro demokatel.\nMeur a briz a dapas gant e skridoù : e 1965, 1978 ha 1982 e c'hounezas ar "Central News Agency Literary Award", ur priz lennegel a bouez e Suafrika ; e 1976 ha 1978 e voe anvet da eil evit ar Booker Prize, er bed saoznek ; e 1980 e c'hounezas ar priz "Médicis étranger" e Bro-C'hall, gant "Une saison blanche et sèche" ('n Droë wit Seisoen) hag ar priz "Martin Luther King Memorial Prize" er Stadoù Unanet, gant an droidigezh saoznek "A Dry White Season". Berzet e voe al levr-se e Suafrika.\n↑ A Long Way From Mandela's Kitchen (André Brink, New York Times, 11/09/2010)\n↑ A Chain of Voices (review)\nAdtapet diwar « https://br.wikipedia.org/w/index.php?title=André_Brink&oldid=1978025 »\nKemmoù diwezhañ degaset d'ar bajenn-mañ d'an 6 Meu 2022, da 11:44.


Borkum - Wikipedia\nBorkum (Boarkum e frizeg) zo unan eus Inizi Friz ar Reter, en Alamagn, en arvor Mor an Hanternoz. An enzenn gornokañ eus an enezeg eo, hag an hini vrasañ ivez e-touez ar seizh enezenn a zo annezet, gant 31 km2. Er reter dezhi emañ Juist ha div enezennig didud, Kachelotplate ha Memmert, er c'hornôg dezhi emañ enez Rottumeroog, a zo en Izelvroioù.\nBorkum, gwelet eus lein an tour-tan kozh\nUr gumun eo Borkum ivez, e Landkreis Leer, e stad Niedersachsen. Annezet eo gant 5 175 a dud (e dibenn 2013). Ul lodenn eus an enezenn zo e Park Broadel Wattenmeer. Mont da enez Borkum a c'haller ober eus an douar-bras, adalek porzhioù Emden, en Alamagn, ha Eemshaven, en Izelvroioù\nLec'hienn ofisiel Borkum\nAdtapet diwar « https://br.wikipedia.org/w/index.php?title=Borkum&oldid=1598205 »\nDernière modification le 29 Her 2014, à 18:11\nKemmoù diwezhañ degaset d'ar bajenn-mañ d'an 29 Her 2014, da 18:11.


Pajenn:Ar Prat Rimadellou brezonek, 1911.djvu/162 - Wikimammenn\nPajenn:Ar Prat Rimadellou brezonek, 1911.djvu/162\ngrede ket roi d’ezi an aotre da vont en hent. A-benn daou vloaz koulskoude en doa great e zonj, hag e lezas ar wreg da heuilha he youl santel. Koueza reas klanv e Roazon. Digemeret e oe en unan eus gwella tiez kear, ha roet d’ezi kement he devoa ezom. Pa oe pare a-walc’h ez eas adarre gant he hent, hag e tigouezas e Rom c’houec’h miz goude.\nEdo eta e kear benn an Iliz katolik. Eun dra hepken hiviziken a nec’he he spered : penaos dont a benn da welet ar pab, « he fab », evel a lavare.\n— « A ! aotrou, emezi, hizio vintin eo oun digouezet e Rom. Klevet em eus lavaret e vezo varc’hoaz digemeret ho pelerined digant ar pab. Me ho ped, en hano ar Werc’hez, lezit ac’hanon da vont ganeoc’h !… O ! me ho ped, bezet truez ouzin !… Ouspenn ze, emezi, a vouez izel, me c’hoar mat ne welin morse an Tad santel mar n’her gwelan varc’hoaz. »\nPa lavare ar c’homzou-ze, me c’hoar mat, eul luc’heden souezus a dreuzas he zellou, hag hi ha diroll da ouela kerkent ha m’he devoa echu he c’haoz.\nAotrou Montergon ne jome mui karten ebet gantan : ker skoet e oe e galon o klevet prezegen ar Vretonez, kement e seblante houma lavaret ar wirionez, ma’z eas ganti da iliz Sant-Per. Kenta a gavas eno oe dres an Ao ’n Eskob Macchi.\n— « A dra zur, emezan, goude beza klevet ar pez a zo uhelloc’h, ar Vretonez vat he devo he goulen. Ken kaer e kavan ar pez hoc’h eus lavaret d’in anezi, m’hen displegin ive ember d’hon Tad Santel. »\nAr Vretonez vihan a yoa, antronoz, e penn ar strollad pelerined digemeret gant ar pab : he daoulagad a vezo da genta o para war « he fab.» Pa deu Pi IX er zal, douget war e gador, e vennoz kanta a zo eviti, hag e lavar gant kalon : « A ! setu aze va Bretonez vat ! » Piou a lavaro pegen skoet e oe he c’halon ha pegen bras e oe he eurusded !…\nPa welas Gabriella ar Pab, eun dra bennak nevez a dremenas en he c’hreiz, evel m’hen anzavas eur pennad goude da itron Montergon, deuet ive da Rom gant he fried :\n— « Gwall reuzeudik ez oan ha meurbet ankeniet ! emezi. Bez em boa abaoue meur a vloavez eun dra bennak evel lorgnez o c’holo wa c’horf hag am debre oc’h ober d’in gouzanv eur verzerenti gris. Ar vedisined a c’halve an dra-ze « exema », hini ebet anezo avat na c’helle roi d’in an disterra didorr em foaniou. N’em boa mui nemet va dremm ha va daouarn a gement ne vijent ket krinet. Taolet hoc’h eus evez marteze pegen uhel ez oa kolier va\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/162&oldid=161332 »\nKemmoù diwezhañ degaset d'ar bajenn-mañ d'an 3 Mae 2020, da 15:43.


Gwendoloena - Wikipedia\nGwendoloena eo an anv latin (Gwendolen, pe ar Rouanez Gwendolen a-hend-all), a oa ur rouanez vojennel en Enez Vreizh hag a zo meneget hec'h anv en Historia Regum Britanniae gant Jafrez Menoe. Bevet he dije war-dro 1100 kent JK, da lavarout eo war-dro ar memes amzer evel ar barzh Homeros en Hellaz kozh.\nDiwar an anv latin Gwendoloena eo deuet an anvioù Gwendolen ha Gwendoline, difoupet en XIXvet kantved e saozneg.\nHervez an oberour e oa merc'h da Corineus, roue Kerne (Kernev-Veur) ha dimezet d'ar roue Locrinus, roue Loegria. Ur mab o doa, Maddan e anv. Met Locrinus a gare Estrildis, merc'h da roue Germania, en devoa saveteet diouzh krabanoù Humber. Pa varvas e dad-kaer Corineus e laoskas Locrinus e wreg Gwendolen da zimeziñ gant Estrildis.\nGwendolen a dec'has da Gerne hag a savas un arme. Brezel a voe, trec'h e voe Gwendolen war Locrinus, he lazhañ a reas ha ren heptañ. Lakaat a reas Estrildis hag he merc'h Habren d'ar marv o teurel anezho er stêr anvet Habren. Pemzek vloaz e padas he ren, ha neuze e laoskas he lec'h gant he mab Maddan da vont da chom da Gerne.\nHervez Historia Regum Britanniae e varvas pa oa Samuel o ren evel barner en Judea, Aeneas Silvius en Alba Longa, ha Homeros e barr e vrud en Hellaz.\nAdtapet diwar « https://br.wikipedia.org/w/index.php?title=Gwendoloena&oldid=1731373 »\nKemmoù diwezhañ degaset d'ar bajenn-mañ d'an 22 Kzu 2016, da 15:01.


Bili - Wikipedia\nGant ar ger Bili e tegouezher amañ. Evit sterioù all ar ger, gwelit Bili (disheñvelout).\nBili pe mein aod  a zo mein, bihan pe vihanoc'h, damgelc'hiek alies, deuet da vezañ flour o gorre dre vezañ ruilhet ha diruilhet gant dour ar mor pe dour ar stêrioù. Un dachenn dindan vili a zo ur "vilieg". Kavet e vez irvi bili ivez, anvet an "Erv-vili" e Breizh.\n1 Implij ar bili\n1.1 En tisaverezh\n1.2 En arzoù\n2 Er relijion\nImplij ar biliAozañ\nEn tisaverezh e veze implijet bili evit kreñvaat ar mogerioù pe er pri-raz (meskajoù doare pri, plouz ha bili da skouer). Implijet ez eo ivez evit sevel mozaikennoù.\nE-pad an Eil Brezel-bed ec'h implijad an Alamanted kalz mein-aod evit sevel ar pri-raz evit Moger an Atlantel. Un uzin a oa bet savet er vro-Vigoudenn hag a zo tu da welet he dismantroù hiziv-an-deiz c'hoazh (Uzin drailhañ bili Tregeneg).\nImplijet e vez a-wechoù ar bili en arzoù evit bezañ arouez d'an natur c'hlan. An tu a zo d'o implij ivez evit tresañ gant pentur warnañ, pe e kizellañ.\nImplijet e vez skeudenn ar bili en arzoù hag el lennegezh, dreist-holl evit diskrivañ un dra bennak pe unan bennak kozh. A-wechoù e vezo implijet evit diskouez ne gemm ket an traoù, doare meulgan d'an amzer dremenet(Daveoù a vank).\nBilienn gizellet gant penn un doue Kartadan e mirdi broadel Bardo (Tunizia)\nBili a zo bet kizellet gant pennoù pe tresoù doueed. Gant ar Yuzevien e vez lakaet bili pe mein bihan war ur bez evit enoriñ ar re aet da anaon.\n↑ Geriadur ar Brezhoneg gant Louis Le Pelletier 1752\n↑ Maen aod Francis Favereau geriadur\nSellit ouzh ar ger Bili er\nAdtapet diwar « https://br.wikipedia.org/w/index.php?title=Bili&oldid=1825199 »


Pajenn:Inisan - Toull al lakez.djvu/39 - Wikimammenn\nPajenn:Inisan - Toull al lakez.djvu/39\nHag ar gwenneg adarre en ear, hag adarre da goueza fas. Tri, pevar, pemp taol a voe great er c’hiz-ze, ha pep tro Per a c’houneze.\n— Ac’hanta ! eme Ber outan e-unan, ha n’em eus-me ket great mad kas en o zro ar zonjou zod a lakea em penn va foan gof gentaou  …En dro-man eo deuet an traou a-du ganen.\nMes, siouaz ! n’oa ket achu an abadenn.\nE-touez ar c’hoarierien a c’hoarie a-enep Per, e oa daou baotr, dreist ar re all, ha n’oa ket pikouzet o daoulagad. Ker fin ha pep-hini, hep beza trubard e-kenver den, an Toli hag ar Yaïg a oa souezet, hag a chome mantret o welet Per ar C'hrafer o c’hounit pep taol. Meur a wech o doa c’hoariet ar c’hoari-ze ; mar gounezent alïes, e kollent evelato a-wechou ; ha Per ne golle taol ebet !\n— Daoust, eme an Toli d’ar Yaïg, penaos e c’hell Per ar C'hrafer gounit pep taol er c’hiz-ze ? Esaomp eun taol all c’hoaz. Taol evez, Yaïg, gwella ma c’helli ; me ivez ne lakin ket va daoulagad em godell.\n— Greomp ’ta eun taol all c’hoaz, eme ar Yaïg, ha taolomp evez mad.\n— Alo ! Per, deus aman c’hoaz eun taol all, eme an Toli, m’hon taoli war ar bern teil, rak n’hon eus ken nemet peb a wenneg.\n— Keit ha ma pado hoc’h arc’hant, paotred, me a c’hoario ouzoc’h.\nHa gwenneg Per adarre en ear, hag adarre da goueza fas. N’ouzoun ket petra a yeas dre benn an Toli o welet e kolle\n↑ — Gentaou, tantôt, tout à l’heure.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/39&oldid=128206 »


Veijo Meri - Wikipedia\nRomantoù, danevelloù, barzhonegoù, arnodadennoù\n31 a viz Kerzu 1928\nViipuri (Vyborg bremañ)\nPriz lennegezh Kuzul an Norzh 1973\nVeijo Meri (31 a viz Kerzu 1928 e Viipuri, bremañ Vyborg e Rusia) a zo ur skrivagner finlandat hag a skriv e finneg. E skol Hämeenlinna e voe skoliataet, goude-se e studias an istor hag e teuas da vezañ skrivagner. Romantoù, danevelloù, barzhonegoù hag arnodadennoù a vez skrivet gantañ. Al lodenn vrasañ eus e oberenn a zo diwar-benn ar brezel hag e ziskianterezh.\nE vuhez e lec'hienn Kevredigezh Lennegezh Finland\nAdtapet diwar « https://br.wikipedia.org/w/index.php?title=Veijo_Meri&oldid=1884685 »\nKemmoù diwezhañ degaset d'ar bajenn-mañ d'an 10 Gwe 2020, da 16:41.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/315 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/315\ntreid ar re a zigas ar c’helou mad euz ar peoc’h, ar re a annons traou mad ! (16) Mes n’ho deuz ket sentet holl ouz an Aviel ; rag Izaias a lavar : Aotrou, piou hen deuz credet d’ar pez hon euz-ni prezeget ?\n(17) Evel-se eta, ar feiz a zeu euz ar pez a glever, hag ar pez a glever, a zeu euz a c’her Doue. (18) Mes me her goulen, ha n’ho deuz-hi ket her c’hlevet ? Eo zur, ho mouez a zo eat dre ar bed holl, hag ho c’homzou beteg ar pennou pella euz ar bed. (19) Me her goulen c’hoas : Daoust hag Israel n’hen deuz ket bet a anaoudegez euz ar ger-ze ? Da genta Moises a lavar : Me a lakai ar jalouzi da zevel enoc’h dre eur bobl ha n’eo ket va fobl ; lakaad a rin droug da zevel enoc’h dre eur bobl dibourvez a skiant. (20) Hag Isaias hen deuz an hardiegez da lavaret : Kavet oun bet gant ar re na glaskent ket ac’hanoun, anavezet oun bet gant ar re na c’houlennent ket divar va fen. Mes divarben Israel, e lavar : A-hed an deiz em euz astennet va daouarn var-zu eur bobl pehini a stourm ha na zent ket.\nGOULEN a ran eta : Daoust ha Doue hen deuz taolet he bobl diouthan ? Pell a ze ; rag me va-unan a zo euz a Israel, euz a lignez Abraham, euz a dribu Benjamin. (2) Doue n’hen deuz ket taolet diouthan he bobl pehini hen deuz anavezet a-ziagent. Ha na ouzoc’h-hu ket petra a lavar ar Scritur divarben Elias, penaos e reaz klem ouz Doue a-enep Israel, en eur lavaret : (3) Aotrou, lazet ho deuz da brofeted, ha diskaret ho deuz da aoteriou ; ha me a zo choumet va-unan, hag emaint o klask lemmel va buez diganen. (4) Mes pe seurt respont a reaz Doue dezhan ? Miret em euz evidoun va-unan seiz mil den, pere n’ho deuz ket pleget ho glin dirag Bahal. (5) Beza ez euz eta ive en amzer-man eur rum tud hag a zo bet miret, hervez ar choaz euz he c’hras. (6) Hogen mar d’eo dre ar c’hras int bet choazet, n’eo ket mui dre an oberou ; anez ar c’hras ne vije mui eur c’hras ; a-hend-all, mar d’eo dre an oberou, neuze n’eo mui dre ar c’hras ; anez an oberou ne vijent mui oberou. Petra eta ? (7) Israel n’hen deuz ket kavet ar pez a glaske, mes ar re choazet ho deuz hen kavet, hag ar re all a zo bet kaledet, (8) hervez ma’z eo scrivet : Doue hen deuz roet dezhe eur spered a bounner-gousk, daou-lagad ha na\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/315&oldid=125432 »


haroz ? | ur blog eo …\nPublié le 13/12/2013 par Yann-Ber\nKroget ‘m eus da lenn ul levr pa gave din e oa ennañ anv eus lennegezh, mojennoù ha marvailhoù. Souezhet on o welout en deus an aozer dastumet ur c’hementad anaoudegezhioù evit o lakaat da dremen dre vilin ar c’hravezioù hag ar bredelfennerezh.\nHañval a ra ne c’hell al lennegezh bobl nemet bezañ un heklev d’ar gwengeloù ha d’al lennegezh vourc’hiz, ha bezañ dezrannet diouzh kealiadurezh trec’h hon amzerioù gwak.\nPendudenn al lennegezh bobl teodel zo un den er stroll, un ezel eus ar gevredigezh\nha n’eus ket anv anezhañ el levr a lennan diwar ar pezh ‘m eus lennet betek bremañ. N’eus anv nemet eus haroz ar gwengeloù hag ar c’hravezioù a zo un dudenn dreistnatur, un doue pe un haroz doueel. Haroz ar bredelfennerezh hag al lennegezh vourc’hiz, kenderc’had hon stuzegezh kenderc’hañ/beveziñ, zo eñ un hinienn dreist, un trec’her a ranko ar re all sentiñ outañ evel ouzh un doue.\nPenndudenn ar Sorbiennoù n’eo ket un haroz er ster a gaver el levr-se hogen un den en ur gevredigezh, ha ne vefe ket anezhañ hep ar gevredigezh-se\nTudenn al lennegezh teodel pobl zo un den dizanv. Forzh pe zen e c’hell bezañ. Bevañ a ra e vuhez hep stadoù askre, hep kasoni, ne glask nemet astenn e zenelezh, e lakaat da vezañ. Emañ war un dro e gwerc’helezh ar bed hag en hollveziadelezh. Diwar bleustr uvel e zenelezh e bar e selloù war ur vuhez kaeroc’h.\nAn haroz kinniget gant ar c’hravezioù hag ar gwengelouriezhoù a arouez an denelezh. Ur goubarad distaget mik diouzh tud ar bobl eo. N’eo ket mui un den boutin a grog gant pleustriñ e zenelezh. Ur skouer eo d’an den boutin da heuliañ, da brederiañ warnañ. Ret d’an den tennañ d’an haroz. Ne vez ket mui anv eus an den evel m’emañ en e zaelerezh denel. An den a zlefe bezañ eo, sentus d’ur patrom aet da zoue, na c’hello bezañ tizhet nemet gant tud stuziet, ampart. An denelezh zo bet lakaet er-maez eus an den\nHaroz al lennegezh vourc’hiz zo aet da hinienn hollc’halloudus. Aet eo da zoue, d’un den dreist d’ar re all, skouerius. Ar gwir en deus da ren war an dud all peogwir en deus donezonoù heverk. Doue eo e unan, en em reiñ a ra gwirioù doueel war ar yoc’hoù distuz. An denelezh zo deuet da vezañ arbennigiezh un nebeut tud lorc’h enno.\nLe héros aux mille et un visage, The hero with a thousand faces, Joseph Campbell, J’ai lu, 2010\nCe contenu a été publié dans eztaol, lennegezh teodel par Yann-Ber, et marqué avec levrioù. Mettez-le en favori avec son permalien.


Journal de Renaud Camus, jeudi 26 avril 2018\ncréée le jeudi 26 avril 2018, 17 h 32\nmodifiée le jeudi 26 avril 2018, 17 h 38Plieux, jeudi 26 avril 2018, deux heures et demie de l’après-midi. Il y a à la Fondation Custodia, ex-Institut néerlandais, rue de Lille, à Paris, un magnifique ~~~~~~~, ~~~~ ~~~~~ ~~’~~~~~~ ~~~~~~ ~~~~~~~~~~, ~~~~ ~~~ ~~~~~~ ~~~~~ ~~~~~~ ~~~~~ ~~ ~~~~~~~~~ vue pour une ~~~~~~ ~~~ XVIe ~~~ ~~~ XVIIe ~~~~~~~. ~~’~~~~ ~~~ ~~~~~ ~~~ Tête farouche, ~~~~~~~~~~~~~ ~~’~~~~~~~~~ ~~~~~, 1906.\nPauvre ~~~~~~~~~ ~~~~~ ! ~~~~ ~~~~~~~~~~ ~~~ ~~ ~~~~~ ~~~ ~~~~~~~ ~~~~~~~~~ officielle de l’art ~~~~~ ~~~ ~~~~~~~ ~~~’~~~ ~~~ ~~~~~~~ ~~~~~~~~~~ ~~~ ~~~~~~~, ~~~ ~~~~~~~-~~~~~~~~~. ~~~~~~-~~~ ~~~~~~~ ~~~ ~~~~~ ~~~~ — ~~~~~~~~~~ ~~~~~~~, ~~~~~ ~~~~ ~~~~~~~~~~ — ~~~~ ~~~~~~~~~ ~~~ ~~~~~, Gwen John.\nEn 1903 ~~~~ ~~~~~ ~~~~~~~~~, ~~~ ~~~~~~ ~~~ ~~~ ~~~~~, ~~~~~~~~~~~ ~~~~~ ~~~~~ ~~’~~~ ~~~ ~~’~~~~~~, ~~~ ~~~~~~ ~~~~~~~~~~~~ ~~~~~~~~~~, ~~~~~~~~~ ~~~ ~~~ ~~~~~ ~~~~~~, ~~~~~~~~ ~~~~~~~~, “~~~~~~~~”, ~~~~~~~~~~~ de bureau qui ~~~ ~~~~~~~~, ~~~ ~~~~~~~ ~~~~~~ ~~ ~~~~, ~~~~~ ~~~~~~, ~~~~~ ~~~~~~~~ ~~~~~~ ~~ ~~~ ~~~~~~~, ~~~ ~~~~~~ ~~ ~~~~ ~~~~~~, ~~~~~~~~~~~~~, ~~’~~~~~~~~~~~~ ~~~~~~~~ ~~~ ~~~ ~~~~~~~ ~~~~~~~~~~~ et de la ~~~~~~~~ ~~~~ ~~~~~~ ~~~~~ ~~’~~~~~~~~~~~ post-victorienne.\nAugustus ~~~~~ ~~ ~~~ ~~~~~~~~~~~~, ~~~~~ ~~~ ~~~~~~~~~ ~~~~~ ~~~~~~~~~ ~~~~ ~~’~~~~~~~ ~~ ~~~ ~~~~~, ~~~ ~~~~ ~~~~~~ ~~~ (~~~~~~) ~~~~~ ~~~ famille — la ~~~~~~~~ ~~~~~ ~~~’~~~ ~~~~ ~~~~~~~~~ in toto ~~~~ ~~~~~~~~~ ~~’~~~~~~~~, ~~~~~ ~~’~~~ ~~~~~ ~~’~~~~~~~ ~~~ ~~~ ~~~~~~~ ~~~ ~~~~~ ~~~ ~~~~ ~~~~, ~~~~ ~~~~~~~ ~~~~~. ~~’~~~~~~~~, ~~~ 1903, Dorelia tombe ~~~~, ~~~~~ ~~~ ~~~~ ~~~ ~~~~~. ~~~~~~~~~~ ~~~~~~~~~~, ~~~~~ ~~~~~ ~~~~ ~~~~ ~~~~~~~ ~~~ ~~~~~~~~~~ ~~~ ~~~~~ ~~~~~, ~~~ ~~~~~, ~~~~~ ~~~~~ ~~~~~~~~ ~~~ ~~~~~~~~~~ ~~~~~, ~~ pied.\nL’itinéraire de ces ~~~~~~~ ~~~~~~~~~~ ~~~~ ~~~~~~~~. ~~~~~~ ~~’~~~~~~~~~~~ ~~~~~ ~~’~~~~~~~~~ ~~~ ~~~ ~~~~~~~, ~~~~~~ ~~~~~~~, ~~~~~ ~~’~~~~ ~~~~~ ~~~~~~~~~~ ~~ ~~~~~~~~~. ~~~~~~ ~~~~~, ~~~~~~~~~ ~~~~ ? ~~~ ~~~ ~~~~~~ ~~~ dirigent vers Toulouse ~~~ ~~~~~~~~ ~~~~ ~~~~~~ ~~~ ~~~ ~~~~~~~~. ~~~ ~~~~~~~ ~~~~~ ~~ ~~~ ~~~~~~ ~~~~~~~, ~~’~~~~~~~~, ~~~~ ~~~~~~ ~~~~~~~~~ ~~~~~ ~~~~ ~~~~~~~, ~~~ ~~~~~~~~~~~~ ~~~ ~~~ ~~~’~~~~~~ ~~~~~~~~~ sur les arbres ~~~~~~~~~~, ~~~, ~~~~~ ~~’~~~~~~~ ~~~ ~~~~~~, ~~~~~~~~~ ~~~ ~~~~~~~~~~ ~~~~ ~~~~ ~~~~~~~ ~~~ ~~~~~ ~~~~ ~~~~~, ~~~~ ~~~~~~~~~~ ~~~ ~~~~~. ~~~~~ ~~~~~~~~ ~~~~~~~~~ ~~~ ~~~~~ ~~~~~~~ ~~ celle de Pound ~~~~ ~~~~ ~~~~~~~ ~~~~ ~~~~~~~~~~~~, ~~~ ~~~~ ~~~~~ ~~~ ~~~~~, ~~~ ~~~~~~~~~, ~~~~~~~~~ ~~~~~~~ ~~~~~ ~~~~~ (~~~~ 1912).\nÀ ~~~ ~~~~~~ ~~~~ ~~~~~~~~~~~~ ~~~~~ ~~~ ~~~~~~~~~~~~~ ~~’~~~ ~~~~~~ homme, un artiste, ~~~~ ~~~~ ~~~~~~~ ~~ ~~~~~~ ~~~~~~ ~~~~~ ~~~~~~ ~~ ~~~~~~, ~~~ ~~~ ~~~~~ ~~~~~~ ~~~~~~~~ ~~~~ ~~~. ~~~ ~~~~~~~~~~ ~~~~~~ ~~’~~~~~~~~~~ ~~ ~~~~~~~~~, ~~~ ~~~~~ ~~~~~ ~~~~~~~~ de remarquables portraits ~~~ ~~~~ ~~~~~. ~~~~~, ~~~~~~~~~~ ~~ ~~~~~ ~~~~~~~ ~~~~~~~, ~~~~~~ ~~~ ~~~~~~~~~ ~~~ ~~~~~~ ~~~~~ ~~~~~~. ~~~~~ ~~~~~ ~~~ ~~~~~~ ~~~~ ~~ ~~ ~~~~~~~~ ~~~ ~~~~~~~~~~ ~~~~~~~~~~~ de Rodin, de ~~~~~~~~~ ~~~~ ~~~ ~~~ ~~~ ~~~~ ~~~~~, ~~~~ ~~~~~~ ~~~~~~~~ ~~~ ~~~~~~ ~~~~~~~~~ ~~~ ~~~~ ~~~~~~~~ ~~~~~~~~~~~~~~ ~~~ ~~~~~~~~~~~~~ ~~~~ ~~~ ~~~~~~~~~~ ~~~ ~~~~~~~~~~~ ~~~ ~~~ ~~~~~~~~~~~~ (dont Rilke, j’en ~~~ ~~~~~…). ~~~~~~ ~~ ~~~~~~~~, ~~ ~~~ ~~~~~~~ ~~~~~~~ ~~’~~~~~~~~~ ~~~~~, ~~~~~~~ ~~~~~ ~~~~~~ ~~~~~, ~~~~~ ~~~~~ ~~~~ ~~~~~ ~~~ ~~~~~~~~ ~~~~~~ ~~~~~~~~, ~~~’~~~~~ ~~~~~ ~~ ~~~~~~~ dans sa demeure ~~~~~~~~~~. ~~~~~ ~~~ ~~’~~~ ~~~ ~~’~~~~~~ ~~~~~, ~~~ ~~~~~ ~~~~ ~~~~~~~~~~, ~~~~, ~~~ ~~~~~~ ~~’~~~~~~~~~, ~~~ ~~’~~~~~~~~~~ ~~~ ~~~~~~ ~~~~~~~~. ~~~~ ~~~ ~~~~~~~~~~~ ~~~ ~~~~~~~~ ~~~ ~~~~~~~~~~ par obtenir d’elle ~~~’~~~~~ ~~~~~~~~~ ~~~~~~~~~ ~~~ ~~~~ ~~~~~~~ ~~~~~ ~~~ ~~~~~~~ ~~~ ~~~~ ~~~ ~~~~~ ~~~~~~~~~~ ~~~~~ ~~~~ ~~~~~~~~~~~~ ~~~~~ ~~~~~~~~~~, ~~ ~~~~~~~~~ ~~~~~~, ~~~~~ ~~’~~~~~~. ~~~ ~~ ~~~~~~~~ un heureux (qu’on ~~~~~~) ~~~~~~~ ~~ ~~~~~~, ~~~~~~’~~ ~~~ ~~~~~ ~~’~~~~ ~~~~~~~~~~~ ~~~~~ ~~~ ~~~~~. ~~~~ ~~~~~ ~~~~~~~~ ~~~~~~~~~ ~~~ ~~~ ~~~~~ ~~~ ~~~ ~~~~~~~~~ ~~~~ ~~~~~~’~~ ~~~ ~~~~~ ~~~ John, en 1961. ~~~~~~~~, ~~~~ ~~~ ~~’~~ ~~~~~~~ ~~~~~~~, ~~~~ ~~~~~~~ ~~~~~~’~~~ ~~~~~. ~~~~~ ~~~~~~ ~~~ ~~~~~~-~~~~~ ~~~ ~~~~~~~~ ~~~~~~, ~~~~~~ ~~~ ~~~ ~~~~~ ~~ ~~~ ~~~~ ~~~~ ~~~~~~~ ~~~~~~~~~, épouse de John ~~~~~ ~~~~~~, ~~~ ~~~ ~~~~~~~~~ ~~~~ ~~~~~~~~~~~~~~, ~~~ ~~~~ ~~~~~~~ ~~ ~~~~~, ~~’~~~~ ~~~~~~~~~ ~~~ ~~~ ~~~~~~~~~~~~~~, ~~ ~~~~~~~ ~~~ ~~~ ~~~~, ~~~ 1971.\nOn ~~~ ~~~~~ ~~~~~ de Léonard, même ~~~~ ~~~~ ~~~~ ~~~ ~~~~~~~~. ~~~~~~-~~~ ~~~ ~~~~~~ ~~~~~~ ~~~~~~~~~~ ~~ ~~~ ~~~~~~ ? ~~~~~~ ~~~ ~~~~~ ~~~ ~~~~~~~~~ ~~~~~ sûr.\nQuant ~~ ~~~~~ ~~~~~ ~~~~~ ~~~~~~ ~~~~~ ~~~~~~’~~ la Seconde Guerre ~~~~~~~~~ ~~ ~~~~~~~, ~~~ ~~~~~ ~~’~~~~~~ ~~~~~~ ~~~ ~~~~~ ~~~~~ ~~~~~ ~~~~~ ~~~~~ ~~~ ~~~~~~. ~~~ ~~~~~ ~~~ ~~~~~~~~~~ ~~~ ~~~ ~~~~~ ~~~ ~~~~~~ ~~~ ~~~~~ ~~~~~ les bras spirituels ~~~ ~~~~ ~~~~~~~, ~~~~~~~~ ~~~~~~~~~, ~~~ ~~~~~ ~~~~~, ~~~~~ ~~~~~~~~, ~~~~~ ~~~~~~ ~~~~~~~~~~~~~, ~~~ ~~~ ~~~~~~-~~~~~ ~~~ ~~~~~~~~~~~, ~~~~~ ~~~~~~~~~~, ~~~ ~~~~~~~~~ ~~~~~~~~. ~~~ ~~~ ~~~~~~~~~~ ~~~~~ elle écrivit son ~~~~~~~~~~ ~~~~~ ~~~~~~~ ~~~~~ ~~~~~~~ ~~~ ~~~~~ ~~~~~~~ ~~~ ~~~ — ~~~ ~~~~~, ~~~~~~~~~~~-~~~. ~~~~~ ~~~~~~~~~ ~~~~~~-~~~ ~~~ ~~~~~ ~~~~~ ?\nvoir l’entrée du jeudi 26 avril 2018 et ses 3 images dans Le Jour ni l’Heure


Guido III Spoleto - Wikipedia\nGuido II Spoleto (?-894), pe Guido Lombardia, mab da Guido Iañ Spoleto, dug Camerino en 876, dug Spoleto en 882, a voe dilennet da Roue Italia e miz C'hwevrer 889, hag Impalaer ar C'hornôg (891-894). Gantañ e voe faezhet e gevezer Berengar Iañ Italia e 889.\nEil mab Guido Iañ Spoleto e oa. E vamm a oa Itta (pe « Ita » pe « Itana »), merc'h da Sicon, dug Benevento. Dug e voe anvet e 882, war-lerc'h e niz Guido II a oa mab d'e vreur henañ Lambert Iañ Spoleto.\nEn 882 e voe lamet e zouaroù digantañ gant Karl III impalaer ar C'hornôg, dre m'en doa e drubardet. Met bloaz goude ec'h adkave anezho hag e teuae da vout markiz Camerino. En 885 e kannas ar Sarazined en emgann ar Garigliano.\nPa varvas an impalaer en 888 e klaskas bezañ anvet da roue ar Franked, met Odo Pariz an hini a voe dilennet. Goude-se e kevezas gant Berengar, kont Frioul, da vout roue Italia. Trec'h e voe warnañ war lez an Trebbia, un adstêr d'ar Po. Kurunennet e voe e Pavia d'an 12 a viz C'hwevrer 889.\nD'an 21 a viz C'hwevrer 891 e voe kurunennet Impalaer ar C'hornôg gant ar pab Stefan V. Bloaz goude, d'an 30 a viz Ebrel 892 e redias ar pab Formosus da gurunenniñ e vab Lambert evit e gemer en e c'houarnamant evel dug, roue, hag impalaer. Goude-se e enebo ar pab outo hage klasko harp gant Arnulf Karintia. En 894 e tegouezhas Arnulf e Pavia ma lakaas Berengar Frioul da roue Italia, dindan e aotrouniezh, hag eñ war e giz da Alamagn. Mervel a reas Guido d'an 12 a viz Kerzu 894 ha beziet e voe en iliz-veur Parma, hag e vab Lambert a gemeras ar rouantelezh war e lerc'h.\nDimezet e oa da Ageltrude, merc'h da Adalgis Iañ Benevento, ha bugale o doa bet :\nLambert Spoleto marvet en 898\nGuido IV Spoleto (hervez istorourien zo).\n↑ Lod eus an istorourien a lavar e oa kentoc'h :\npe mab da Guido II Spoleto, niz Guido III\npe mab da g-Konrad, kont Lecce\nKarl III Impalaer ar C'hornôg\n891 – 894 War e lerc'h:\nAdtapet diwar « https://br.wikipedia.org/w/index.php?title=Guido_III_Spoleto&oldid=1855150 »


Meister E. S. - Wikipedia\nDalila o troc'hañ blev Samzun, gant Meister E. S.\nBadeziant ar C'hrist, tresadur lakaet war gont Meister E. S., Mirdi al Louvre\nKrist er poanioù gant pevar ael (L. 55)\nMeister E. S., pe Mestr E. S., ganet war-dro 1420 ha marvet war-dro 1468, eo an anv a reer en alamaneg eus un arzour, orfebour hag engraver alaman dizanv, a laboure war-dro kreiz ar XVvet kantved, pa oa marevezh an arz gotek oc'h echuiñ. Drevezet e voe e zoare ken e voe. E.S. eo al lizherennoù a gaver e 18 eus e oberennoù (doareoù all damheñvel a gaver en oberennoù all). Meister 1466 a veze graet anezhañ kentaou. An engravour gwellañ e oa en Alamagn a-raok Martin Schongauer. Kement enklask a zo bet graet evit gouzout piv e oa zo chomet berr evit poent.\nMoarvat e teue eus kreisteiz Alamagn, pe eus Suis.\nKement-se a soñjer abalamour da heñvelderioù gant tud eus ar broioù-se. Eñ eo an hini kentañ a lakaas pennlizherennoù e anv en e oberennoù, pezh a zeuas da vout ur boaz e-touez an engraverien.\nSoñjal a reer e oa orfebour a-raok dont da vout engravour. Un arzour all, Israhel van Meckenem, a labouras ivez gantañ, a greder. Ober a reas 11 engravadur evit an Ars moriendi (An Arz da Vervel, pe Skol ar Marv mat), ul levr devosion poblek. Soñjal a reer ivez edo o chom e Konstanz, Bazel, Bodensee hag e norzh Suis tro 1440. Diwezhatoc'h e vije bet e Straßburg (s.o an oberennoù a grouas etre 1540 ha 1468). Soñjal a reer ivez e vije bet levezonet gant labourioù Meister der Spielkarten (Mestr ar c'hartoù c'hoari), re Rogier van der Weyden, re Konrad Witz ha re livourien nederlandat. Oberennoù sinet E. S. a ziskouez e oa oberiant etre 1450 ha 1467, bloavezh e ziwezhañ oberenn sinet. Diwar skridoù er rannyezh alemanek, e berzhioù dibar a-fet ikonografiezh ha stil ha ritenn ar paper a implijas, ha ma vezont keñveriet gant labourioù arzourien all, e c'haller soñjal edo o chom e Rhein uhel er 15vet kantved. Marvet e vije dambrest goude (1466 pe 1467).\nArs Moriendi[kemmañ | kemmañ ar vammenn]\nUnnek engravadur a reas evit al levr Ars moriendi, anavezet e brezhoneg ivez evel Skol ar marv mat, ul levr devosion brudet. Graet e oant da vezañ lakaet en un dornskrid, ha moulet int bet diwezhatoc'h.\nIstor ar Moulañ\nAt the Perfection of Metal Engraving\nDilhad e deroù an Azginivelezh alaman 1470-1520, Master E. S.\nAdtapet diwar « https://br.wikipedia.org/w/index.php?title=Meister_E._S.&oldid=1991567 »\nMarvioù ar bloavezhioù 1460\nKemmoù diwezhañ degaset d'ar bajenn-mañ d'an 7 Mae 2022, da 17:21.


Oskar Freysinger - Wikipedia\nOskar Freysinger, ganet d'an 12 a viz Mezheven 1960 e Sierre, a zo ur politikour suis, ezel eus an UDC (Unvaniezh demokratel ar c'hreiz).\nTirolad eo e dad, Suisez e vamm, eus kanton Valais . Studial a reas Oskar Freysinger e skol alamanek Sion. E-keit ma oa e skol reizh e kejas gant Arthur Fibicher ha Jean-Marc Richard a roas c'hoant al lennegezh dezhañ. Kemeret e voe er skol veur, e klasou lennegezh alamanek, lennegezh c'hallek ha prederouriezh alaman. Pakañ a reas un diplom mestr jiminas (DMG) e 1985. kentelioù italianeg a heulias ivez ha paket voe gantañ ur certificate of Proficiency in English.\nKelenner alamaneg eo el Lise-skolaj ar Planta abaoe 1987. Etre 1998 ha 2002 e voe kadoriad strollad ar gelennerien alamaneg e kanton Valais (GPAVR). Etre 1997 ha 2001 e voe kuzulmier komunel e Savièse evit ar parti démocrate-chrétien a-raok kensevel an UDC (unanviezh demokratel ar c'hreiz). Prezidant ar strollad-mañ voe etre 1999 ha 2002. Dilennet e voe da zileuriad e [Kuzul Meur Kanton Valez]] etre 2001 ha 2003 ha goude kuzulier broadel abaoe miz Here 2003.\nUnan eus ar barlamantourien ( ha penndegemennour) a orin lusk poblek a-enep saverezh tourioù-moskeenn eo. Perc'hennet eo bet al lusk-mañ dre votation d'an 29 a viz Du 2009 gant 57.5%.\nSkrivet vez gant Oskar Freysinger e galleg hag en alamaneg.\nEmbann a reas e miz Du 2004 Brüchige Welten (en alamaneg), un teskad danevelloù, paraboloù ha flemmganoù. E miz Gwengolo 2005 e voe tro Outre-pensées (e galleg). En miz Mae 2006 e voe skrivet gantañ e romant kentañ Schachspirale (en alamaneg). E 2007, goude ur c'heñverata gant ar rappour Stress e pad un abadenn Forum war Radio suisse romande e savas Oskar freysinger un destenn rap Le rap à Stress a-benn reskont d'ar rappour.\nD'an 13 a viz here 2009 e voe bet kinniget e levr diwezhañ Le nez dans le soleil. Un doare unangomz a zeskouez ul labourer-douar hag e vab-bihan a zeskouez tommañ ar Valeziz evit o bro. Pennskridet eo al levr gant ar breutaer suisat Marc Bonnant.\nUr priz barzhoniezh digant ar festival barzhoniezh Rilke de sierre a zo bet paket gañtañ e 2009.\nBrüchige Welten, Rotten Verlag, 2004.\nOutre-pensées, éditions de la Matze, 2005\nSchachspirale, éditions de la Matze, 2006\nLe nez dans le soleil, 2009\n« L'évasion de C.B. », faltazi flemmganus war an 12 a viz kerzu 2008.\nAdtapet diwar « https://br.wikipedia.org/w/index.php?title=Oskar_Freysinger&oldid=1464581 »\nDernière modification le 4 Ebr 2013, à 16:45


Stad don - Wikipedia\nAr Stad don pe Deep state er Stadoù-Unanet Amerika a vez graet eus ur mennad politikel ganet e Turkia er bloavezhioù 1990, e-liamm gant afer Susurluk.\nDisheñvel eo ster an droienn met dre vras e servij evit ober anv eus ur strollad tud bodet en un aozadur nann ofisiel ha ganto e vez ar gwir galloud stad. Er-maez eus ar galloud lezennel aotreet int. Savet eo ar strolladoù tud-se gant pennoù bras ar c'hlasadoù sokial, pennoù bras ar velestradurezh. Al lodenn velestradurel a zo an hini galloudusañ ha kuzh eus an establishment.\nDeuet eo war-wel kalz an droienn deep state e-pad dilennadegoù prezidant Stadoù-Unanet Amerika 2016 ha dreist-holl a-feur ma oa Donald Trump o vont war-zu ar galloud. Izili an alt-right, ha goude-se melestradurezh Trump a implij an droienn evit ober eus o enebourien (CIA, FBI...).\nAbaoe pell e oa bet graet gant ar mennad-se met gant gerioù disheñvel evel État dans l'État e galleg pe "Les états dans l'Etat" gant Charles Maurras.\nAdkemeret eo bet ar mennad evit meur a oberenn.\nAdtapet diwar « https://br.wikipedia.org/w/index.php?title=Stad_don&oldid=1876831 »\nKemmoù diwezhañ degaset d'ar bajenn-mañ d'an 25 Mae 2020, da 17:47.


Pajenn:Morvan - Buez ar Zent, 1894.djvu/31 - Wikimammenn\nPajenn:Morvan - Buez ar Zent, 1894.djvu/31\np’e guir n’ec’h euz ket bet aoun o skuill da c’hoad evidon-me, deuz da reseo ar gurunenn a zo ouz da c’hortoz. » O velet ar sklerijenn hag o klevet ar vouez-se, ar vourrevien a dec’haz kuit raktal.\nGoulskoude, pa oue deuet enn oad, he dad hag he vamm a c’hoanteaz he zimezi ; rak n’o devoa ken mab.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/31&oldid=137504 »


Sofonisba - Wikipedia\nSofonisba ( ΣοΦονισβα e gregach, Saphanba'al e fenikianek ar C'hornôg), a oa ur briñsez eus Kartada, ganet e 235 kent JK ha marvet e 203 kent JK, brudet he c'hened, hag a voe rouanez Numidia en amzer an eil brezel punek.\nMarv Sofonisba, marteze gant Anatole Devosge (1770-1850)\nMarv Sofonisba, hervez Giambattista Pittoni\nSofonisba, tempera gant Mantegna\n3 El lennegezh\n6 Tud all\nMerc'h e oa da Hasdrubal Gisco, jeneral en arme Kartada. Da gentañ e oa bet prometet da v-Massinissa, roue Numidia ar reter (Massylian), pa oa yaouankik. Met e 206 kent JK ez eas Massinissa a-du gant Roma. Neuze e klaskas Hasdrubal un emglev all gant Sifaks, roue Numidia ar C'hornôg (Masaeisylian), a oa bet e-tu ar Romaned a-raok. Dimeziñ a reas Sofonisba da skoulmañ an emglev etre renerien Kartada ha Numidia.\nPa voe trec'het Sifaks gant Massinissa hag ar Romaned unanet e 203 ec'h orgedas Massinissa outi hag e timezas dezhi. Kement-se ne blijas ket d'ar jeneral roman Scipio, a c'houlennas groñs ma vije roet ar briñsez dezhañ da gemer perzh en e drec'hlid e Roma. Muioc'h a aon en doa Masinissa rak ar Romaned eget a garantez ouzh e wreg nevez. Neuze ez eas d'he c'havout, e touas e kare anezhi, met n'halle ket, emezañ, he dieubiñ nag he diwall diouzh konnar ar Romaned. Neuze e c'houlennas diganti mervel evel ur gwir briñsez eus Kartada.\nHa hi d'evañ ar c'hibad kontamm kinniget dezhi. Marteze ne vije bet na gwallet na boureviet, met un dizenor hag ur vezhekadenn e vije bet bezañ chadennet ha baleet dirak an engroez e Roma.\nKontet eo bet istor Sofonisba, kaeraet a dra sur, gant meur a istorour.\ngant Titus Livius en e Ab Urbe Condita, Levrenn XXX 11-15,\ngant Diodoros (27.7),\ngant Appianus (Pun. 27-28),\ngant Cassius Dio (Zonaras 9.11).\nFrancesco Petrarca a skrivas un nebeud gwerzennoù latin diwar-benn Sofonisba ha Massinissa en e oberenn Africa, Levrenn V, vv. 1 – 773. Ur meulgan diwar-benn an eil brezel punek ha Scipio eo, skrivet etre 1339 ha 1342, reizhet ha kempennet goude.\nKentañ trajedienn a voe skrivet diwar he fenn eo hini ar skrivagner italian Galeotto Del Carretto (war-dro 1470–1530), savet e 1502, met embannet war-lerc'h e varv e 1546.\nKentañ trajedienn a voe embannet avat eo hini Gian Giorgio Trissino e 1524.\nMellin de Saint-Gelais a lakaas e galleg e 1556 un drajedienn anvet Sophonisbe diwar ar skrivagner italian Trissino, c'hoariet e kastell Bleaz dirak lez ar roue gall.\nClaude Mermet a embannas un droidigezh all eus Sophonisbe Trissino, e 1584.\nAntoine de Montchrestien a embannas ur Sophonisbe e 1596, a voe leurennet ha c'hoariet e 1601 dindan an anv La Cartaginoise ou La Liberté.\nJean Mairet, a embannas un drajedienn all anvet Sophonisbe e 1634, ha ganti e krogas ren reolenn an tri under el lennegezh c'hallek.\nGeorges de Scudéry a skrivas diwar-benn he marv 5vet hareng e oberenn Les Femmes Illustres ou les Harangues Héroïques de monsieur de Scudery, embannet e 1642.\nPierre Corneille a skrivas an drajedienn Sophonisbe e 1663.\nThe Tragedy of Sophonisba gant ar barzh saoz James Thomson e 1730.\nVoltaire a skrivas an drajedienn moullet e 1770 ha c'hoariet e 1774.\nVittorio Alfieri a skrivas ur pezh anvet Sofonisba e 1789.\nSofonisba gant Tommaso Traetta (1762).\nSofonisba gant Antonio Boroni (1764).\nSofonisba gant Ferdinando Paër (1805), skrid gant Giovanni Schmidt, 1805, Bologna.\nSofonisba riceve il veleno (1670), gant Mattia Preti\nMeur a livour zo bet awenet gant istor Sofonisba.\nSofonisba (1495-1505), taolenn gant Andrea Mantegna.\nSofonisba (1524), gant Gian Giorgio Trissino.\nSofonisba riceve la coppa avvelenata (1634), gant Rembrandt.\nSofonisba riceve il veleno (1670), gant Mattia Preti.\nSofonisba si avvelena (1736), gant Andrea Casali.\nCabiria film gant Giovanni Pastrone (1914)\nSofonisba Anguissola (war-dro 1532-1625)\nDisplegadenn c'hallek diwar-benn skrid Titus Livius a-zivout Sofonisba oc'h aspediñ Massinissa\nLivius.org: Sophoniba Ur pennad saoznek gant Jona Lendering\nAdtapet diwar « https://br.wikipedia.org/w/index.php?title=Sofonisba&oldid=1855139 »


Menez Kador pe c'hoazh Tuchenn Gador pe c'hoazh Torgenn Gador, pe Tuchenn ar Mouilc'hi, eo eil beg uhelañ Breizh. E Menez Are emañ. War hanter emañ etre kumun Boneur e Kernev ha Sizun e Leon. Hervez an enklask diwezhañ e tap 384,91 m.\nAdtapet diwar « https://br.wikipedia.org/w/index.php?title=Menez_Kador&oldid=1939946 »\nKemm diwezhañ d'an 10 C'hwe 2022 da 20:28\nKemmoù diwezhañ degaset d'ar bajenn-mañ d'an 10 C'hwe 2022, da 20:28.


Kêr Karaez - Istor\nDegemer Karaez> Ober anaoudegezh gant Karaez> Istor\nKaraez, ur gêr greiz\nGwelet a reer gant istor pinvidik Karaez ez eus bet graet berzh-mat gant kêr abalamour m’eo bet savet en ur c’hroashent e-kreiz Breizh, ha gwelet a reer ivez e oa aet war an diskar bewech ma oa bet troc’het diouzh hentoù bras ar c’hourenez. Un nebeud displegadennoù.\nda bellgargañ e stumm pdf evit gouzout hiroc'h\nN’eus ket kalz a gêrioù e Breizh o dije un istor ken espar ha Karaez. Un istor a bad abaoe daou vil bloaz, gant prantadoù ma oa aet kêr war ledanaat hag a-bep-eil prantadoù ma oa chomet serret warni hec’h-unan. Un elfenn a chom digemm avat : liammet eo berzh kêr ouzh al lec’h kreiz ma’z eo bet savet, ha ne vleugn nemet pa vez roet tro dezhi gant an doareoù kehentiñ da deuler sked war Breizh a-bezh.\nN’eo ket dre zegouezh o doa dibabet an alouberien roman sevel ur gêr nevez war ar bladenn ec’hon-se a valire a-uc’h traoñienn ar Stêr-Iêr. Gouzout a raent e oa Vorgium e-kreizig-kreiz bro an Osismed, ur meuriad galian a veve e kornôg ar c’hourenez, ha c’hoant o doa d’ober anezhi ur gêr a vije ur rakstal eus ar bed roman. Tost e oa d’ar c’hreizennoù galloud kozh (din an Uhelgoad, kreñvlec’h Paoul) ha ne oa ket pell, moarvat, diouzh ur rouedad hentoù a oa bet savet gant ar C’halianed hag a oa bet diorroet goude gant ar Romaned nevez-deuet. Kresket e oa ar gêr e-pad kantvedoù kentañ hor marevezh, d’un amzer ma’z ae an armerzh war-raok e pep lec’h e gourenez Arvorig. Savet e voe enni temploù, savadurioù foran hag un dourbont zoken, anezhañ ur savadur gwall goustus a dalveze da gas dour a-hed ouzhpenn ugent kilometr betek feunteunioù ha kibelldioù kêr. Ar gêr a oa anezhi ur greizenn bolitikel ha melestradurel hag ivez ur greizenn genwerzh e kroashent hentoù roman bras. Soñjal a ra d’an henoniourien e oa war-dro pemzek mil den o chom e Vorgium, ar gêr galian-ha-roman, pa oa e barr he brud ; gant se e oa unan eus ar c’hêrioù pouezusañ e kornôg Galia.\nNe raio ket berzh e-pad pell avat : kregiñ a raio an traoù da vezañ diaes e dibenn an IIIe kantved ha kenderc’hel a raio betek deroù ar Grennamzer. Da-heul, e-pad dekvedoù, e vo cheñchamantoù bras en Arvorig. An Impalaeriezh roman a yeas d’an traoñ ; gant ar freuz e voe lakaet un harz d’an diorren, ar c’hêrioù a yae war an diskar. Arvorig a oa deuet da vezañ Breizh ha Vorgium a oa deuet da vezañ Carafes ha goude Karaez, da lavaret eo ar « c’hroashent ». Bez’ e oa ur c’hroashent darempredet mat c’hoazh, ha pa vije dismantroù roman tro-dro dezhañ. Er Grennamzer uhelañ, war a seblant, e tilec’hias ar c’hreizennoù politikel pe milourel war-du lec’hioù all ; ur gêr voemus a-walc’h e oa bepred avat pe, da nebeutañ, ul levezon arouezel he doa war ar vro. Amañ eo, bepred, e teuas an Impalaer Loeiz an Devod e 818, da sujañ Breizh, ar vro durmudus, d’e veli. Da Garaez e teuas meur a hini eus Duged Breizh war-lerc’h. Hentoù roman a oa, war a seblant, a veze bepred darempredet. Kanenn Aiquin, a oa bet savet en XIIvet kantved, zo enni ur vojenn a ro deomp da c’houzout ez eo gwreg an Aotrou Hoès a lakaas sevel an hentoù-se : « Lakaat a reas sevel ur wenodenn vras gant mein evit ma c’hallje an dud mont betek keoded Pariz, rak koadeier stank-ha-stank a oa er vro penn-da-benn. E Karaez, brav eo gouzout, e voe kroget ha diazezet ar wenodenn-se. » Rak, evit kalz a dud, d’ar mare-se, e veze graet Kerhaes eus Karaez, da lavaret eo kêr Haes, priñsez Mojennoù Breizh.\nEr Grennamzer e teuas kêr da vezañ ur greizenn ekonomikel en-dro. Betek ar marevezh modern e voe desachet ar brenerien hag ar varc’hadourien eus Breizh-Izel pe belloc’h zoken gant ar foarioù a veze aozet e Karaez. Meur a savadur relijiel a ziskouez deomp e oa kêr en he brud en-dro d’ar mare-se. Dres a-raok an Dispac’h gall e oa pouezus a-walc’h kêr Garaez, petra bennak ma ne oa ket daou vil den o chom enni. Bez’ e oa unan eus kreizennoù melestradurel Argoad Breizh. Kavet e veze enni ur vestroniezh dour ha koadeier, ur renerezh an Dleoù, ur burev evit dasparzhañ ar gwin-ardant hag evit gwerzhañ gwin ar feurm bras, ur sanailh evit ar butun. An ti-kêr a gase kannaded da Stadoù Breizh.\nFreuz ha reuz a voe e-pad an Dispac’h gall, ar pezh a zegasas cheñchamantoù e buhez ar gêr vihan. Adalek 1790, pa oa bet krouet an departamantoù, emañ Karaez war harzoù Penn-ar-Bed. Morse ne zeuas Karaez da vezañ un isprefeti, evel m’he dije bet c’hoant bezañ. E Kastellin eo e voe divizet staliañ an isprefeti un nebeud bloavezhioù war-lerc’h. War an diskar ez ae ekonomiezh Karaez, ne veze ket dalc’het kempenn an hentoù ken pe ne vezent ket darempredet ken. Kreiz Breizh a veze sellet outañ evel ur vro estren, diaes mont di.\nRet eo gortoz dibenn an XIXvet kantved evit gwelet an traoù o cheñch. Gant ar ganol Naoned-Brest nevez-digoret e voe roet lusk da ekonomiezh ar vro a-bezh. Temzioù a veze degaset eus an aod dre ar ganol hag evel-se e oa bet diorroet al labour-douar a-nevez. Tu a oa bet ivez da dud Kreiz Breizh gwerzhañ o marc’hadourezh en ur mod all gant ar ganol. E dibenn an XIXvet kantved eo gant un doare karbedoù all e oa bet roet lusk da Garaez adarre : gant an tren. Kêr-benn ar Poc’hêr a oa neuze e-kreiz ur rouedad hentoù metrek a oa stank e kornôg Breizh. Tu a oa evel-se da gas beajourien pe marc’hadourezhioù. Ur c’harter nevez a voet savet tro-dro d’an ti-gar evit degemer ar cheminoded hag o familhoù.\nEvit a sell an dekvloavezhioù diwezhañ ez eo gwenn ha du war un dro ar bilañs evit Karaez. Aet eo niver an dud zo o chom enni war gresk abaoe an Dieubidigezh, dreist-holl gant dilez ar maezioù gant kalz tud a-ziwar ar maez pa oa bet treuzfurmet al labour-douar e Breizh. Gant ar gounezvouederezh n’eus ket bet degaset cheñchamantoù bras e kêr, avat. Miret eo bet al linenn-houarn Gwengamp-Karaez, hogen aet eo Rouedad Vreizh da get hiviziken. Gwellaet kalz eo bet ar rouedad hentoù met, daoust d’ar promesaoù, n’eo ket peurechu al labourioù evit lakaat an hent etre Kastellin ha Roazhon da vezañ un hent-tizh 2 x 2 forzh.\nDaoust d’an diaesterioù ez eus peadra da gaout spi memes tra. Da gentañ-penn e oar mat-tre tud Karaez ha tud Kreiz Breizh e rankont gwellaat o flanedenn o-unan. Pa oa bet krouet Bro Kornôg Kreiz-Breizh er bloavezhioù 1990 e oa bet tu da vont dreist d’an harzoù melestradurel hag evel-se diazezañ un tiriad poellekoc’h ; Karaez zo unan eus ar polioù pennañ anezhañ. Lec’hiadur kreiz Karaez, pa c’haller dont gant ar c’harr dindan un eurvezh eus kêrioù bras Breizh-Izel hag eus an aod, a vez lakaet war wel evit dedennañ embregerezhioù d’en em staliañ enni pe evit evit kas an touristerezh war-raok. Prouet he deus Karaez, ivez, o tibab kas ar sevenadur war-raok, gant un darvoud ken bras hag an Erer Kozh da skouer, n’eus ket ur c’hroashent anezhi hepken, ul lec’h emgav e c’hall bezañ ivez.


Gant ar ger Mecklenburg e tegouezher amañ. Evit sterioù all ar ger, gwelit Mecklenburg (disheñvelout).\nMecklenburg, rannet tre Mecklenburg-Schwerin ha Mecklenburg-Strelitz, etre 1815 ha 1934\nMecklenburg (distaget [meːklənbʊrk] en alamaneg) zo ur vro istorel en hanternoz Alamagn, en arvor ar Mor Baltel. Bremañ emañ e Land Mecklenburg-Vorpommern. Rostock, Schwerin ha Neubrandenburg eo ar c'hêrioù brasañ.\nDont a ra an anv "Mecklenburg" eus hini ur c'hastell, Mikilenburg (« kastell bras »), a oa etre kêrioù Schwerin ha Wismar, hag a voe kavell Tiegezh Mecklenburg.\nEtre ar VIIvet hag an XIIvet kantved e oa poblet ar vro gant pobloù slav. E dibenn an XIIvet kantved e voe aloubet Mecklenburg gant Herri al Leon, dug Saks ; germanekaet ha kristenaet e voe ar vro. Tamm-ha-tamm e voe beuzet ar Slaved gant Germaned deuet eus ar c'hornôg da gemer o lec'h. Adalek an XIIvet kantved e oa chomet emren ar vro diouzh broioù all an Impalaeriezh Santel Roman alaman. Er XVIIvet kantved e voe rannet dugelezh Mecklenburg e div zugelezh, Mecklenburg-Schwerin ha Mecklenburg-Güstrow (anvet Mecklenburg-Strelitz diwezhatoc'h). Padout a reas an dugelezhioù (dugelezhioù-meur goude 1815) betek amzer Republik Weimar. Ul Land anvet Mecklenburg a oa e Republik Demokratel Alamagn, etre 1946 ha 1990, ennañ Mecklenburg ha kornôg Pomerania. Abaoe 1990 eo anvet Mecklenburg-Vorpommern, ha brasoc'h eo eget bro istorel Mecklenburg.\nAdtapet diwar « https://br.wikipedia.org/w/index.php?title=Mecklenburg&oldid=1862247 »


Pajenn:Sales - Introduction d’ar Vuez devot.djvu/267 - Wikimammenn\nPajenn:Sales - Introduction d’ar Vuez devot.djvu/267\na ra eus ar vignounaich particulier, pa zeo guir penaus evel a lavar, ar vignounaich ne ell quet en em asten etre cals a dud. Ar berfection eta ne gonsist quet o veza hep mignounaich, mæs o veza hep nicun a guement na ve mad, santel hac sacr.\nCHetu amâ’ta an avertissamant bras va Philotee ; ar mel a Heraclee, pehini a so quer binimus, a so hènvel ouz ar mel all, pehini a so profitabl : danger bras a so na guemerret an eil eleac’h eguile, pe na guemerret an eil e-mesq eguile ; rac an hini mad ne ampeche quet an hini fall da noasout. Red e lacat evez n’en em dromplet e-quenver ar mignounaichou-mâ, ispicial pa sevont etre mal ha femel pe var zigarez bennâc ec’halle beza : rac lies a veich e ro Satan ar cheinch d’ar re en em gar. Commanç a reer dre ar garanrez vertuzus, hoguen ma na vezer sur-bras, ar garantez friol en em risclo eno, goudese ar garantez sansuel, ha goudese ar garantez charnel : ya er garantez spirituel so-quen ez eus danger, nemet evez mad a lacaet, peguement bennâc equenver houmâ ma zeo difficiloc’h quemeret an echeinch, abalamour ma zeo eassoc’h dre ar\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/267&oldid=127600 »\nKemmoù diwezhañ degaset d'ar bajenn-mañ d'an 9 Eos 2018, da 12:57.


Pajenn:Le Gonidec - Bibl Santel pe Levr ar Skritur Sakr, eil levr.djvu/207 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/207\n8. P’az ai ar prin̄s ébarz, éz ai dré hen̄t porched ann ôr, ha dré ann hévéleb hen̄t éz ai er-méaz.\n9. Ha p’az ai pobl ar vrô dirâg ann Aotrou enn deisiou lîd, ann hini a vézô éat ébarz dré zôr ann han̄ter-nôz évid azeûli, a iélô er-méaz dré zôr ar c’hrésteiz ; hag ann hini a vézô éat ébarz dré zôr ar c’hrésteiz, a iélô er-méaz dré zôr ann han̄ter-nôz ; na zistrôi két dré hen̄t ann ôr dré béhini é vézô éat ébarz ; hôgen mon̄d a rai er-méaz dré ann hini a zô énep d’ézhi.\n10. Hôgen ar prin̄s ô véza enn hô zouez, a iélô ébarz gan̄d ar ré a iélô ébarz, hag a iélô er-méaz gan̄d ar ré a iélô er-méaz.\n11. Enn deisiou marc’had hag er gouéliou-brâz, é vézô kenniget eunn efi évid eul leûé, hag eunn efi évid eunn tourz ; hag évid ann ein ar péz a vézô kavet dindân ann dourn ; hag eunn hin éôl évit péb éfi.\n12. Hôgen pa gennigô ar prin̄s a-ioul d’ann Aotrou eur sakrifiz-losk, pé eur sakrifiz a béoc’h, é vézô digoret d’ézhan̄ ann ôr a zell oud ar sâv-héol ; hag hén̄ a gennigô hé sakrifiz-losk hag hé sakrifiz a béoc’h, ével ma eo boazet da ôber é deiz ar sabbat ; hag hen̄ a iélô er-méaz ; hag é vézô serret ann ôr goudé ma vézô éat er-méaz.\n13. Hag hen̄ a gennigô bemdez é sakrifiz-losk d’ann Aotrou eunn oan bloaz, hag hen̄ dinam ; ha diouc’h ar min̄tin her c’hennigô bépréd.\n14. Hag hen̄ a gennigô péb min̄tin é sakrifiz évid ann oan-ze ar c’houec’hved lôden eûz a eunn éfi, hag ann drédé lôden eûz a eunn hin éôl, évid hé meski gan̄d ar bleûd : eur sakrifiz eo a dlé béza kenniget d’ann Aotrou hervez al lézen, bemdez ha da-vikenn.\n15. Kenniga a rai éta ann oan, hag ar sakrifiz, hag ann éôl péb min̄tin ; hag ar sakrifiz-zé a vézô peûr-baduz.\n16. Ével-henn é lavar ann Aotrou Doué : Ma râ ar prin̄s eur rô bennâg da unan eûz hé vipien, ar rô-zé a vézô da zigwéz d’ézhan̄ ha d’hé vipien, péré hô dévézô anézhan̄ é kers dré zigwéz.\n17. Hôgen mar gra eul legad eûz hé vadou da unan eûz hé zervichérien, é vézô d’ézhan̄ bété bloaz ann distol ; ha neûzé é tistrôi d’ar prin̄s, hag hé zigwez a zeûi d’hé vipien.\n18. Hag ar prin̄s na gémérô nétrâ eûz a zigwéz ar bobl dré rédi, nag eûz hé vadou ; hôgen eûz hé vadou hé-unan é rôi eunn digwéz d’hé vipien ; évit na vézô két kaset kuît va fobl pép-hini er-méaz eûz hé vadou.\n19. Hag hén̄ a lékéaz ac’hanoun da von̄d ébarz dré eunn hen̄t a oa a gostez ann ôr, é kamprou ar san̄tuar, ma édô ar véléien, hag a zellé oud ann han̄ter-nôz ; hag énô éz oa eul léac’h trôet war-zû ar c’hûs-héol.\n20. Hag hén̄ a lavaraz d’in : Hé-man̄ eo al léac’h é péhini é poaz ar véléien ar péz a zô kenniget évid ar péc’hed, hag évid ar gwall, é péhini é poazon̄t ar boéd-kennig, évit n’hen dougin̄t két el leûren a-ziavéaz, ha na vézô két san̄télet ar bobl gan̄t-han̄.\n21. Hag hen̄ a gasaz ac’hanoun er-méaz el leûren a-ziavéaz, hag a réaz d’in mon̄t é pévar c’horn al leûren ; ha chétu éz oa eul leûrennik é pép korn al leûren.\n22. Hôgen ar béder leûrennik-zé savet é pévar c’horn al leûren, hô dôa daou-ugen̄t ilinad a héd, ha trégon̄t a léd ; hag eûz a eur ven̄t é oan̄t hô féder.\n23. Hag eur vôger a ioa enn-drô da bép-hini eûz ar béder leûrennik-zé ; hag ar c’héginou a oa gréat dindân ar pon̄dalésiou trô-war-drô.\n24. Hag hén̄ a lavaraz d’in : Aman̄ éma tî ar c’héginou, é péhini servichérien tî ann Aotrou a lakai da boaza viktimou ar bobl.\nHarzou douar Israel.\n1. Hag hén̄ a lékéaz ac’hanoun da zistrei oud dôr ann tî ; ha chétu dour a zeûé er-méaz eûz a zindân treûzou ann ôr war-zû ar sâv-béol : râk tal ann tî a zellé oud ar sâv-héol ; hôgen ann douréier a ziskenné eûz ann tû\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/207&oldid=163662 »\nKemmoù diwezhañ degaset d'ar bajenn-mañ d'an 17 Eos 2020, da 17:44.


L'Heure Bretonne - Wikipedia\nSizhuniek Even 1940 - Even 1944\n4 a viz Even 1940\nMiz Even 1944\nmilieroù d'an uhelañ\nMorvan Lebesque 1940\nJean Merrien 1940\nJob Jaffré adal Kerzu 1940\nL'Heure Bretonne a oa ur gazetenn sizhuniek broadelour breton, kazetenn Strollad Broadel Breizh e vezo adal miz Even 1940 betek miz Even 1944 mare dalc'hidigezh Breizh gant an Alamanted.\nBet e voe ur gendalc'hadenn d'ar gazetenn Breiz Atao. Divyezhek e oa ar gazetenn gant testennoù en galleg hag en brezhoneg. Liammet e oa gant ur gevredigezh anvet Kevar savet gant lennerien ar gazetenn L'Heure Bretonne. Bruderezh a veze er gazetenn alies er bajenn gentañ evit brudañ Kevar hag a oa staliet e Pariz.\n1 Istor L'Heure Bretonne\n1.2 L'Heure Bretonne ha Vichy\n1.3 Evit an Europa Nevez\n2 Doare skridoù L'Heure Bretonne\n3 Dibenn L'Heure Bretonne\n4 Uzhiadur un niverenn L'Heure bretonne\nIstor L'Heure BretonneAozañ\nNiverenn 132 L'Heure bretonne 10 a viz Genver 1942\nL'Heure Bretonne a oa bet krouet gant Frañsez Debauvais hag Olier Mordrel, da-heul ar c'hendalc'h a oa bet dalc'het e Pondi d'an 3 a viz Gouere 1940 : kannad Strollad Broadel Breizh a oa.\nGant aotre an Ac'huber alaman o klask seveniñ ur bolitikerezh evit minorelezhioù Bro-C'hall evit gwanaat ar Stad c'hall e oa bet moullet he niverenn gentañ(Daveoù a vank). War-bouez gwaskerelloù-tro ar gazetenn L’Ouest-Éclair e vezo graet, e Roazhon, d'ar 14 a viz Gouere 1940 hag ingalet digoust e Breizh a-bezh.\nL'Heure Bretonne ha VichyAozañ\nHanter-hent e klaske chom ar gazetenn da-geñver tagañ gouarnamant Vichy dreist-holl dre levezon Raymond Delaporte. Adal ar bloavezh 1941 e krog ar gazetenn L'Heure Bretonne da vont war fonnusaat gant he zagadennoù a-enep gouarnamant Vichy ha dreist-holl gant ur sell war drouk-skouer ar bourvezadur.\nEvit an Europa NevezAozañ\n"Le devoir de l'Heure" testenn gant Raymond Delaporte d'an 12 a viz Kerzu 1943)\nAr gelaouenn L'Heure bretonne a oa a-du gant mennozh an Europa Nevez. Talvezout a ra e oa kavet testennoù o vrudañ stourm politikel an Alamanted dreist-holl gant ur sell enep-komunour, bep sizhun e veze kavet ivez un istor eus ar stourm kaset da benn gant ar Wehrmacht a-enep d'an URSS.\nDoare skridoù L'Heure BretonneAozañ\nLinenn bolitikel ar gazetenn a oa kenderc'hel obererezh ar gazetenn Breiz Atao. Selloù L'Heure Bretonne a oa neuze :\nEnep Saoz daonet\nEvit modernaat Breizh war an holl dachennoù (brezhoneg, labour-douar, ekonomiezh...)\nDifenn ar ouenn vrezhon\nIstor ar stourm kaset da benn gant ar Wehrmacht a-enep d'an URSS\nBann ar sportoù\nBann an torfedoù (laeroñsi...)\nAr c'hentañ niverenn embannet d'ar 14 a viz Gouere 1940 a zisklêr gant an titl "Breizh a vez ofisiel bremañ" ouzhpennet e vez en destenn ez eo « Anavezet ar vro dindan ur stumm ofisiel gant pennadurezhioù Alamagn dre ma'z eus bet krouet ganto ur post a c'houarnour da Vreizh...».\nMeur a bennad-skrid gouennelour hag a-enep ar Yuzevien a oa bet embannet enni.\nDibenn L'Heure BretonneAozañ\nDaou c'hant teir niverenn a voe renablet betek an hini ziwezhañ, d'an 2 a viz Gouere 1944.\nUzhiadur un niverenn L'Heure bretonneAozañ\nEr bajenn gentañ e kaver an titl e bras L'Heure bretonne gant an istitl "Journal Breton hebdomadaire " (Kazetenn sizhuniek Breton). Kavet e vez war ar bajenn gentañ un destenn en Brezhoneg war meur a sujedoù hervez an niverenn:\nRelijiel (niverenn 120 d'an 31 a viz Here 1942 " An Holl-sent hag an anaon hag ar vuhez", niverenn 194 d'ar 26 a viz Ebrel 1944 "Frañsez paourig Asiz")\nEkonomikel (niverenn 172 d'ar 7 a viz Du 1943 "Evit c'hwec'h ugenvet bloaz an tren" gant Tin Gariou / Youenn Drezen)\nPolitikel (niverenn 170 d'ar 24 a viz Here 1943 "N'ankounac'homp ket" gant W.B Kourted, niverenn 193 d'an 9 a viz Ebrel 1944 "Nag hor bro-ni?")\nYezhel (niverenn 169 d'ar 17 a viz Here 1943 "Ar Galleg Chimik", niverenn 176 d'ar 5 a viz kerzu 1943 "Arc'hant da c'hounid gant ar Brezhoneg!" gant Tin Gariou / Youenn Drezen, niverenn 177 d'an 12 a viz kerzu 1943 "Arc'hant da c'hounid...met ya!"gant Tin Gariou / Youenn Drezen)\nLennegel ( D'ar 26 a viz Du 1943 "Bugelig ar c'hraou ha deroù-mat ar bloavezh nevez" gant Tin Gariou / Youenn Drezen)\nTudennoù Breizh ( niverenn 187 d'ar 27 a viz C'hwevrer 1944 "Jozeb-Mari ar Brix" adal an haroz nijer breton Joseph Le Brix gant Tin Gariou / Youenn Drezen)\nKavet e vez ivez alies ul ludresadenn o flemmañ bro C'hall hag ar spered C'hall hervez an aozerien.\nMorvan Lebesque (e-kerzh hañv 1940, ur mare 2 viz. Adkavet e vezo goude-se o kemer perzh er gazetenn Je Suis Partout evel barner an arzoù),\nJean Merrien (bet ganet René de la Poix de Fréminville) ; roet e oa bet e zilez gantañ e miz Kerzu 1940,\nJob Jaffré (adal miz kerzu 1940).\nGwilherm Berthou-Kerverzhiou kronikenn ar Yezh hag ar Vro\nSavadur ar gazetenn L'Heure Bretonne e Roazhon d'ar 7 a viz Kerzu 1940\nSavadur pennañ ar gazetenn l'Heure bretonne a oa plasenn an ti kêr e Roazhon er penn-uhelañ eus ar blasenn.\n↑ Les Heures douloureuses de Rennes, gant V. Ladam\nAdtapet diwar « https://br.wikipedia.org/w/index.php?title=L%27Heure_Bretonne&oldid=1974219 »


Keto - Wikipedia\nPod pri korintat, gant skeudennoù eus Perseüs, Andromeda ha Keto. Teuler evezh e vez skrivet epsilon e-lec'h eta e ΚΕΤΟΣ, gant san e-lec'h sigma e ΠΕΡΣΕΥΣ ha ΚΕΤΟΣ ha penaos eo skrivet ΠΕΡΣΕΥΣ hag ΑΝΔΡΟΜΕΔΑ.\nKeto (Κητώ / Kêtố, « euzhvil-dour », eus Κῆτος / Kễtos, « mell pesk, mell loen a vev en dour », ha « balum »), a oa merc'h an doue Pontos (an doue-mor) ha Gaia (an Douar), a oa unan eus an doueed-mor kentañ.\nA-unan gant he breur Forkys ec'h engehentas un toullad euzhviled-mor, hervez Theogonia ar barzh Hesiodos, hag en o zouez :\nEc'hidna, Ladon, Medousa, ...\nDiwar anv Keto e teu ar ger Cetacea, un urzhiad morviled.\nAdtapet diwar « https://br.wikipedia.org/w/index.php?title=Keto&oldid=1946380 »


Adaozadur karter Kervoazan.\nBodadeg a oa hiziv e Skolaj Max Jacob da zisplegañ mont war-raok al labourioù bras a zo boulc’het da adneveziñ ar c’harter. War an tres kevret e c’hellit gwelout ar c’hemmoù bras a c’hoarvezo er mizioù o tont. Kendioù dispennet, savadurioù...\nDigoridigezh diskouezadeg oberennoù arz.\nEr mintin-mañ e oa deuet kelaouennerien da Di ar Vro Kemper da gejañ ouzh an arzourien o deus profet oberoù da Ziwan. Gwerzhet e vint war-gresk disul da deir eur e sal ar gwerzhioù Kemper. En holl eo ur 150 bennak a oberennoù a vo...\nTeuliad sonerezh Señorita, gant Justin Timberlake Demat, emaon o vont da zielfennañ evidoc’h ar ganaouenn anvet Señorita, tennet eus an albom « Futuresex » bet embannet d’an 12 a viz Gwengolo 2006. 4,35 mn eo padelezh ar ganaouenn....\nTeuliad sonerezh Ar ganaouenn « Lollipop » ho peus selaouet, tennet eus pladenn Mika, « Life in Cartoon Motion » hec’h anv. Embannet eo bet d’ar 15 a viz C’hwevrer 2007, kenaozet gant Greg Wells hag Universal Music e Los Angeles. 3,05...\nMada e Kuzon Uploaded by blogjakezriou\nWar roudoù mein-meur ar ragistor.\nEstreget skrid ha damkan a ya d’ober labour-noz ar c’hwec’hvedidi avat. Diwar c’houlenn o c’helennerez war an istor-geo int bet diouzh o zu o weladenniñ maezioù ar vro, war roudoù greunvaenadoù hon hendadoù. Mein hir, mein ben pe c’hoazh...\nKrog gant al lenn kelaouennoù.\nBep mintin e vez resevet skouerennoù eus an Telegramme hag eus Ouest-France ha krog eo al lenn hag ar studiañ.\nEndervezh kross er skolaj.\nDimeurzh, goude merenn, e oamp aet d’ar Gornigell war-droad evit kross ar skolaj. Pa oamp degouezhet e oa bet tu da cheñch dilhad e-barzh gwisklec’h an dachenn evit ar re ne oant ket prest adalek ar skolaj. Evit ma vije farsusoc’h...


Roc'h Koad Pehen - Wikipedia\nRoc'h Koad Pehen\n(Adkaset eus Roc'h Koad Pehen pe Roc'h an Impalaerezh)\nUr sell dispar a vez taolet ouzh an Elorn pa vezer war lein Roc'h Koad Pehen. Sevel a ra betek 35m a us d'ar stêr, nepell diouzh an Treizh, al lec'h ma veze treuzet ar stêr gant ar vag a rae an treizh etre Plougastell hag Ar Releg-Kerhuon a-raok ma vije savet Pont Albert Louppe etre 1926 ha 1930.\nGwalenn an Impalaerez\nPa oa deut an Impalaer Napoleon III da Vrest asambles gant e wreg e 1858 e oa aet an Impalaerezh Eugenie da weladeniñ he c'hendervez a oa o chom e Maner Kererod. O welet Roc'h Koad Pehen e teuas c'hoant dezhi pignat d'an nec'h. Ur walenn a gouezhas diouzh he biz ha biskoazh ne voe kavet en dro. Abaoe ar mare-se e vez graet Roc'h an Impalaerez eus Roc'h Koad Pehen.\nRoc'h an Diaoul[kemmañ | kemmañ ar vammenn]\nHervez ur vojenn gozh eo gant an Diaoul e vije bet taolet ar Roc'h-se, ur stumm iskis dezhi. O pourmen e oa Paolig e Plougastell gwisket evel ur c'hlasker-bara. Skarzhet e oa bet kuit gant Plougastelliz ha mont a reas da glask bod en tu all d'an Elorn. Ne oa ket bet gwall zegemerusoc'h al Leoniz koulskoude, nemet ur wrac'h kozh a oa o chom a-hed ar stêr Elorn. Asantiñ a reas reiñ bod ha boued d'an Diaoul evit an noz. An deiz war-lec'h vintin e c'houlennas da zigoll digant Paolig kas kuit ar mein bras a oa en he liorzh. Evit he zrugarekaat e voe taolet a-youl vat an holl vein en tu all d'an Elorn diouzh tu Kerne, ha sevel a reont uhel bremañ a-hed ar ribl Plougastell. Teodoù fall ar Releg Kerhuon a lavar e vije bet savet ar vojenn-mañ gant Kerneviz Plougastell a glaske reiñ da grediñ evel-se e oa Satanas dorn ha dorn gant o enebourien muiañ karet. Ma klasker mat avat e weler c'hoazh Arouez an Diaoul bet lezet gantañ e nec'h Roc'h Koad Pehen ur wech echu e labour gan\nDiouzh nec'h Roc'h Koad Pehen\nMein eus mare an Devonian[kemmañ | kemmañ ar vammenn]\nMein Krag eus mare an Devonian eo Roc'h Koad Pehen. Gwazhiennadoù marmor ha kwartzit a vez en o zouez. Gwasket kreñv e oa bet ar garegenn d'ar poent-se hag evel se eo deut da gaout ar gwiskadoù mein ur stumm tost a-blom troet diouzh ar gwalarn d'ar mervent. Ul lec'h dispar eo evit ar graperien reier, a zeu ingal war-zu Roc'h Koad Pehen da bleustriñ war o sport.\nAdtapet diwar « https://br.wikipedia.org/w/index.php?title=Roc%27h_Koad_Pehen&oldid=1083568 »\nKemmoù diwezhañ degaset d'ar bajenn-mañ d'an 24 Her 2011, da 19:25.


Porched:Babel — Wikipedia\nDegemer mat e-barzh porched Babel Wikipedia brezhonek !\nEr porched-mañ e kavot pennadoù a-zivout ar yezhoù hag ar skriturioù a zo er bed. Kaoz zo ivez eus skiantoù ar yezhoù : yezhoniezh, yezhadur, rannyezhoù ha kement zo...\nLakaat ar sell ouzh...\nSkriturioù disheñvel er bed a-vremañ\nYezhoù ar bed :\nYezhoù renket hervez ar familhoù\nYezhoù renket hervez ar broioù\nYezhoù renket hervez urzh al lizherenneg\nYezhoù renket hervez an niver a gomzerien\nYezhoniezh kevredet :\nSteroniezh (pe semantik)\nYezh en arvar\nPetra eo ar yezhoniezh ?\nEz-ledan e c'heller lâret ez eo ar yezhoniezh studi yezhoù mab-den.\nDeskrivañ en un doare objektivel ha dielfennañ mont-en-dro ar yezhoù dres ma vezont implijet gant an dud hep en em soursial da varnañ hag-eñ ez eo 'mat' pe 'fall' an implijoù-se eo pal kentañ ar skiant ar yezhoniezh a-vremañ.\nAr yezhoniezh-gourc'hemenn diouzh he zu, a fell dezhi lakaat reolennoù implij-mat ar yezh daoust d'an doareoù ma vez implijet ger pe ger gant an dud.\nBez' e c'heller isrannañ ar yezhoniezh evel-mañ:\nyezhoniezh sinkronel pe yezhoniezh diakronel\ngant ar yezhoniezh sinkronel e vez studiet ur yezh evel m'emañ d'ur mare resis ha gant ar yezhoniezh diakronel e vez studiet an doar ma kemm ur yezh pe ur strollad yezhoù a-hed an amzer.Hiziv an deiz, an darn vrasañ eus ar studioù yezhoniel a denn d'ar yezhoniezh sinkronel (...).\nar yezhoniezh teorikel a bled gant an doare da deskrivañ mont-en-dro ar yezh-mañ'r-yezh pe c'hoazh an doare da frammañ damkanoù donoc'h a-benn displegañ darvoudoù hollek e yezhoù mab-den. Ar yezhoniezh pleustrek, avat, a denn d'an doareoù ma c'heller lakaat ar ouziegezh teorikel-se e pleustr, d.s. dre grouiñ binviji yezh. Hiziv an deiz, meur a dachenn bleustrek a denn dreist-holl da implij an urzhiataerezh, da skwer an treiñ dre urzhiataer. (...).\nyezhoniezh kenarroudel ha yezhoniezh dizalc'h\nAr yezhoniezh kenarroudel a bled gant an doareoù ma vez implijet er bed (...).\nSkriturioù ar bed\nSkouerioù eus un nebeud skriturioù\nSkriturioù gennheñvel :\nSkriturioù lizherennek :\nLizherenneg verberek (tifinagh)\nLizherennegoù ar georgeg\nLizherennegoù indezek ("abougidaoù"\nSkritur dihevek (thaana)\nSkriturioù silabennek :\nLinenneg B (henc'hresianeg Kreta)\nSilabenneg ar c'hreeg\nSkriturioù skeudennek :\nSinalunioù (lunioù sinaek)\nSkriturioù berrañ :\nLizherenneg fonetik etrebroadel\nAdtapet diwar « https://br.bywiki.com/w/index.php?title=Porched:Babel&oldid=1464405 »\nKemmoù diwezhañ degaset d'ar bajenn-mañ d'an 4 Ebr 2013, da 16:41.


Strollad Republikan (Stadoù-Unanet) - Wikipedia\nLogo ar Strollad Republikan stadunanat.\nArouez ar Strollad Republikan eo an olifant.\nAr Strollad Republikan (Republican Party), anvet ivez GOP (evit Grand Old Party, Strollad meur kozh), a zo unan eus an daou strollad politikel brasañ a zo e Stadoù-Unanet Amerika e-kichen ar Strollad Demokratel. Frankizour e oa ar strollad en XIXvetkantved met eus ar gostezenn "mirour" eo bremañ. E arouez eo an olifant hag e liv ar ruz.\nDiazez ar voterien[kemmañ | kemmañ ar vammenn]\nAr gartenn-mañ a ziskouez, kontelezh ha kontelezh, disoc'hoù ar votadeg evit ar prezidant e 2004. Gwelet a reer mat eo ruz (republikan) an darn vrasañ eus ar gartenn. Kement-se a ziskouez eo diazezet ar vot republikan war ar maez dreist-holl, pa'z eo glas (demokratel) ar c'hêrioù bras. N'eo ket gwir avat evit Bro-Saoz Nevez hag aod ar Meurvor Habask, ar "Black Belt" — e-lec'h ma'z eus kalz a Afroamerikaned o chom –, al lec'hioù ma'z eus kalz a Amerindianed o vevañ, hag al lec'hioù eus ar mervent gant tud a orin eus Amerika Latin.\nAr brezidanted republikan[kemmañ | kemmañ ar vammenn]\nGwelet ivez ar pennad Prezidant Stadoù-Unanet Amerika\nAbraham Lincoln, 1861-1865 (Brezel diabarzh SUA ha torridigezh ar sklaverezh)\nGeorge H. W. Bush, 1989-1993 (Brezel ar Pleg-mor)\nGeorge W. Bush, 2001-2009 (Brezel Irak)\nAdtapet diwar « https://br.wikipedia.org/w/index.php?title=Strollad_Republikan_(Stadoù-Unanet)&oldid=1939921 »\nKemmoù diwezhañ degaset d'ar bajenn-mañ d'an 10 C'hwe 2022, da 17:21.


Guirionéeu ag er Religion/Chapistr 82 - Wikimammenn\nGuirionéeu ag er Religion/Chapistr 82\n< Guirionéeu ag er Religion\nGuirionéeu ag er Religion\n◄ Red-é épad er vuhé disquein merhuel erhat. Er marhue e ziscoa er folleah a vanitéieu er bed. Trompereah a zivout er marhue mad. ►\nCHAPISTR DEU HA PUAR-UIGUÊND.\ner marhue e ziscoa er folleah a vanitéieu er bed.\nN’en dé quet calz nameit én achimant ag er vuhé é hanàuér petra-é er marhue ha petra-é er vuhé. Nezé é comprenér penaus er marhue e zou fin er vanitéieu ag er bed, hag er fin ag hun ol disordreu pé ag hur mériteu. Chetu er péh e hra anquin pé consolation er grechénion ar drézeu en éternité.\nI. Oh ! na splannet é huél en inean, a p’en da er marhue de chairrein deulegad er horv ! Hi e huél perac é oé reit er vuhé dehi, péh quer bras-é bet hé dalledigueah é vihuein hemb chongeal é Doué ; hi e hanàu penaus ol en treu ag er bed n’en dint meit fausoni ha trompereah, ha n’en dès bonheur nameit é cârein hag é chervigein en Eutru Doué. En ampeleur, hanhuet Séver, e laré é verhuel : « Me mès joeisset ag er ranteleah caërran ag er bed ; me zou bet er péh ma hel mab-dén bout ar en doar, ha ne chom guet-n-ein nitra e hellehé chervige d’ein ér stad é péhani é on. » Ur pab e laré, ur momand benac quênt é varhue : « Me mès bet alhuéieu er baraouis étré men deourn ; mæs gùel e vehé bet t’ein em bout alhuéieu ur houvand peur benac. »\nA p’en dé tremeinet er vuhé, nezé en hum anquinér ag en dout manquet a hobér er péh e zelié bout bet groeit : mæs forh dehuéhat-é en dout anquin ag er péh e zou passet, a pe ne vér quet mui ér stad d’er reparein ! Péh ur maleur gùélèt é vér fariet a pe n’hellér mui donnèt ar é baseu, ha gùélèt en hur bé héliet ur fal vuhé, a pe ne vé quet mui a amzér de zifautein er péh e vé manquet !\nEit parrat doh anquinieu quer bras, chonget bermen ag en treu ag er bed, èl ma chongehet a nehai én ær ag er marhue. Péh avantage e za d’oh-hui ag ol er péh e hra méh ha confusion d’oh hinihue, e laré sant Paul d’er bobl a Rom ? Me houlen guet-n-oh er memb tra : petra e chom guet-n-oh-hui ag en ol treu bourrus-hont e oé d’hou crad ha de béré é oèh quen douguet ? Mèn é ma oueit er hrolleu, en hantisseu, en dibaucheu, er madeu, er faus pligeadurieu ag er vuhé doh péré é oé quer staguet hou calon ? Ne chom guet-n-oh a nehai nameit ur chonge, guet en anquin hou pout collet pé risclet salvedigueah hou ç’inean. Ol en treu-zè ne changent quet guet en amzér. Quel liès gùéh èl ma hum abandonnehet dehai ; ne dennehet quin fréh a nehai nameit anquinieu ha rebreicheu a gousciance. Chetu ol er péh e chommou guet-n-oh én ær ag er marhue.\nNac hou pehé joeisset beta bermen ag en ol inourieu, ag en ol pligeadurieu ag en doar, pé nac é vehoh couéhet ér brassan maleurieu, nac hou pehé anduret ol er poénieu e hel mab-dén souffrein ér bed-men, ur momand arlerh ne vou mui nitra ag en dra-zé. Ne chommou guet-n-oh ag er madeu, ag er pligeadurieu a béré hou pou joeisset, nameit en anquin d’ou hol ; hag ag en drougueu péré hou pou anduret, nameit er chagrin hou pout groeit goal implé ag er péh e hellé méritein d’oh er baraouis. Hou ç’anquin e vou hou pout hum cherviget aveid hou tannation ag er péh e hellé méritein d’oh ur gloër éternel. Anquin læn a zisespoér, dareu didalvé, rac en éternité ne hellou jamæs ou séhein. Me mès bihuet uiguênd vlai ar en trôn, e laré én ur verhuel ur roué bras, ha ne chom nitra guet-n-ein. Pligéet guet Doué m’em bezé passet en uiguènd vlai-cé a rouéoni, én ul léh didrous benac, é chervige men Doué hag é labourat eit me salvedigueah !\nII. Er marhue e laca ol en dud ér memb rang ; peb-tra e vé nezé passet aveid en eil hag éguilé, mæs én ur fæçon forh dishanval aveid er ré just hag er béherion. Sellet ur sant Antoén é verhuel d’en ouaid a buemp vlai ba cand. Pihue e heliehé comprenein er joé ag é inean é huèlèt en amzér hag en éternité ; en amzér é péhani é ta a bassein ol er rustonieu ag é vuhé a bénigen ; en éternité é péhani é ha de gommance ol er pligeadurieu e ra Doué d’é Sænt ér baraouis.\nSellet é contrel doh er maleurus Caïn. Nac en devehé bihuet puemb mil vlai ér pligeadurieu hag él larganté a bep-tra, petra e chommehé guet-hou bermen ? Na brasset-é dalledigueah mab-dén, e lar un Tad santel, hum lezel de vout trompet dré er vràuité ag er pligeadurieu hag er madeu ag er vuhé, hemb perderi ag er maleurieu de béré é conduyant.\nGroeit e oé bet douguein d’er guér a Grenad corv en ampeleurès Isabel, péhani e varhuas ér guér a Doled. A pe oé bet digueoret er chass, face er brincès e ziscoas bout quen difæçonnet ha quer vil, ma laras a vouéh ihuel sant Françæs Borgia, nezé duc a Candi, é ranteleah Spagn : « Hà honnéh-é er brincès-hont péhani en doé quement a vràuité n’en dès hoah nameit ur berrig amzér ? Petra ! hà hennéh-é er face-hont quer gaillard ha quer liguernus ! O men Doué ! na miseraplet-é mab-dén staguein é galon doh treu quer bresq ! Na dallet-é er ré en dès rai a sourci eid ou bràuité quen distér ! » Ean e bassas en noz arlerh é ouilein ar folleaheu er bed ; monnèt e ras goudé é compagnoneah santel hag inourabl en tadeu Jésuit hag é tas devout sant.\nNe hellér quet en dout brassoh consolation én ær ag er marhue, eid en dout bihuet én disprisance ag er pligeadurieu hag ag en inourieu ag en doar, goudé en dout cherviget Doué a huir galon.\n1° Chetu hag e zou groeit, me ya de gùittat a vremen ol er péh e hellehé m’anquinein a pe dostei er marhue. — 2° Me renonce d’en orgueil, d’er madeu ag en doar, d’er pligeadurieu dangerus a béré é ma carguet me halon, ha me ya d’hum staguein doh er péh e hellou rein consolation d’ein én ær ag er marhue. — O men Doué ! groeit ma pratiquein a galon, a hinihue, er bénigen doh hum aqùittein leal a me ol devérieu.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_82&oldid=90983 »\nKemmoù diwezhañ degaset d'ar bajenn-mañ d'an 29 Eos 2016, da 17:31.


Palestinianed - Breizh ha liesseurted\nPobl ar Balestinianed - Tiriadoù palestinian ha kampoù repuidi\nIstor Palestina a c'hellfe kregiñ gant Kanaan pe ar Bibl, aloubadeg ar Romaned pe an Aviel, ar Vizantined pe aloubadeg an Arabed, ar Groaziadeg pe Saladin pe c'hoazh gant an Impalaeriezh otoman. Bez' e c'hellfed ivez lavarout e c'heller komz eus an teir relijion undoueek (yuzeviezh, kristeniezh, islam).Komz a c'hellfed ivez eus an diemglev a vez dalc'hmat e traoñiennoù an Nil hag an Eufratez, etre daou sevenadur bras, Egipt ar faraoned diouzh un tu, hini Sumer ha Babilona diouzh an tu all. An holl fedoù-se a c'hellfe bezañ gwir evit kontañ istor Palestina. Met an holl a ziskouez n'hell ket kregiñ an traoù d'ur mare zero ha n'eus ket dioutañ (Elias Sanbar).\nAn amzer dremenet\nKrogomp gant an Henamzer uhel pa oa eus douar Palestina ur vro darempredet ha c'hoantaet gant kalz. Ar Filistianed, alese e teu an anv Palestina, a oa en em staliet eno en XIIvet kantved a-raok J.K., a-hed an aod a ya eus Mervent douaroù Kanaan, da lavarout eo ur vro a-hed ar Mor Kreizdouarel adalek strizhenn Gaza, betek Tel-Aviv ha Jaffa.\nEr c'hantved kentañ a-raok J.K., pa oa kroget ar gristeniezh, e oa bet aloubet Palestina gant ar Romaned Palestina, hag eno e oa ar yuzeviezh ar relijion ofisiel.\nE-pad ar marevezh bizantek, eus ar pevare d'ar 7vet kantved goude J.K., e oa deuet Palestina da vezañ « douar ar Gristenien ».\nEr 7vet kantved, goude trec'h an armeoù arab, eo en emdroet tamm-ha-tamm an annezidi da vezañ muzulmaned. C'hoant bras iliz Roma da dapout ar galloud a zo bet pennabeg d'ar C'hroaziadegoù, hag unan eus ar palioù a oa adperc'hennañ bez ar C'hrist.\nAn holl relijionoù o deus bep tro da gejañ an eil gant eben ha da ziorren peogwir e oa bet a-viskoazh ar vro-se ul lec'h tremen hag eskemm ekonomikel, e kroashent ar C'hornôg hag ar Reter, war aod ar mor kreizdouarel.\nWar-dro ar bloavezh 1900 e oa 600 000 a dud o chom eno, muzulmaned evit an darn vrasañ, met ivez 10% a gristenien ha 3% a yuzevien. Ur vro peizanted e oa hag a brodue dreist-holl danvez evit an dud : eoul olivez, soavon Naplouz, orañjez Jaffa, agrum... Kêrioù evel Jaffa, Haifa ha dreist-holl Jeruzalem o deus kresket kalz.\nAl lugan « douar hep pobl evit un bobl hep douar » a zo bet lakaet en a-raok gant diarogerien ar sionegezh pa oant en em staliet a zo faos, lakaet o deus da grediñ ne oa ket poblet Palestina hag dinac'het o deus e oa eus ur sevenadur palestinian.\nIstor a-vremañ Palestinia\nStag eo an istor, siwazh, gant hini an « diemglev » a grogas e dibenn an XIXvet kantved pa grouas Theodore Herzl al luskad sionegour en Europa. E-kerzh bloavezhioù kentañ an XXvet kantved, da vare kresk ar broadelouriezhoù ha krouidigezh ar pogromoù kentañ e Rusia, e weler o tiflukañ an enepyuzevouriezh a zegaso, gant an intelektualed, un « identelezh yuzev ». D'ar memes koulz, er Reter-Kreiz, ez eus ul luskad broadelouriezh arab o kreskiñ (hag ivez ur santimant broadel palestinian) hag a c'houlenn bezañ disrannet diouzh an Durked.\nGoude ar Brezel-bed kentañ e oa bet lakaet ar Reter-Kreiz a-bezh dindan beli Breizh-Veur hag ar Frañs. E 1916 etu M. Sykes ha F. Georges-Picot o rannañ ar « breizhadenn ». Evit Bro-C'hall al Liban ha Siria, evit ar Saozon Irak, Palestina ha Jordania a-vremañ. E 1917 e kemenn disklêriadur Balfour « Gouarnamant he Meurded a sav a-du gant ur greizenn vroadel evit ar bobl yuzev e Palestina ». Pa oa erruet Hitler er galloud e oa kresket c'hoazh an enepyuzevouriezh hag e dibenn an Eil brezel-bed e oa bet kaset e-leizh a Yuzevien etrezek Palestina. Rankout a ra an dud taliñ ouzh an trevadennerezh saoz hag ouzh an trevadennerezh yuzev. Adalek ar penn kentañ o doa ar Yuzevien da bal prenañ douaroù a-fonn. Ar Balestinianed, kaset kuit, a sav a-enep. An aozadurioù sionour a grou trevadennoù hag a labour anezho a-voutin er c'hibboutzoù.\nNe oa bet kavet tamm emglev ebet pa darzhas an Eil brezel-bed. Divizout a ra neuze Breizh-Veur kas an afer dirak ar Broadoù-Unanet a ginnig e 1947 ur raktres rannañ an douaroù. Daoust ma ne sav ar Yuzevien nemet da 30% eus ar boblañs ha n'o deus nemet 6,5% eus an douaroù, e vez roet d'ar stad yuzev 56,5% eus an dachenn. Goude bezañ lakaet ar spont da ren e krou an emsav sionour stad Israel e 1948. Lazhadeg ha drailh zo bet. Ar re zo chomet bev, spontet, o deus tec'het o kas ganto alc'hwez o zi o soñjal addistreiñ. An nakba (gwallreuz) a vez graet eus an dra-se. 800 000 Palestinian diwar 1,4 milion a annezidi a-raok 1948 zo kaset kuit. 151 000 a chom en Israel ha 450 000 e Gaza hag e SisJordania « n'int ket kaset kuit met distaget diouzh o bro ». Ar re all a ya da chom d’ar broioù arab all; Liban, Siria, Jordania evel repuidi, e dalc'h renadoù strizh. Bez' ez int « dougerien o bro » hag e klaskont adsevel er c'hampoù o zachennoù kollet, gant o doareoù hengounel ; un dislavar gwirion evit ul lusk broadelour klasel en e zoareoù ha dispac'hel evit pezh a sell ouzh an ideologiezh politikel.\nAn UNRAW a zo bet krouet e 1950, un ajañs eus ar Broadoù-Unanet e karg da skoazellañ ar boblañs palestinian dislec'hiet. Ur gefridi war berr dermen eo peogwir eo diazezet war an disentez 194, mouezhiet en ABU, a gomz eus « ar gwir da zistreiñ ». Diouzhtu goude disklêriadur stad Bro Israel e klask ar Balestinianed, pa n'asantont d'ar rannadur, en em aozañ evit difenn o dazont. Setu ar c'hentañ brezel etre Israel hag ar broioù arab. Da geñver an arsav-brezel e 1949, eo 78% eus an douaroù a zo perc'hennet gant Israel hag e kendalc'her da skarzhañ ar Balestinianed. Adalek neuze e krog strolladoù bihan stourmerien da dagañ Stad Israel. E 1957, ur strollad soudarded, en o zouez Yaser Arafat, a vod an holl stourmerien hag a grou ar Fatah, ur strollad kuzh da gentañ.\nE 1967 e krog ur brezel nevez gant Israel, anavezet evel « brezel ar c'hwec'h devezh ». Tremen 300 000 Palestinad a zoharluet hag e krog neuze an tabut war an dachenn etrebroadel. An ABU a gemer un diviz nevez heñvel ouzh hini 1948 evit an harzoù hag ar gwir d'ar Balestinianed da zistreiñ d'o c'hêrioù ha kêriadennoù, met hep lavarout pegoulz. An drevadennerien yuzev, diouzh o zu, a nac'h kuitaat o zi.\nAr faezhidigezh-se a greñva an OLP (Aozadur evit dieubidigezh Palestina bet savet un toullad bloavezhioù a-raok gant ar prezidant egiptat Naser hag anvet eo Yaser Arafat da brezidant an OLP. Goude bloavezhioù teñval emañ ar Stourm palestinian en un enkadenn hag evit diskouez emaint aze c'hoazh e reont obererezhioù a ra trouz:skapadennoù gouestlidi, diheñchañ kirri-nij, h.a. Setu ar pezh a skriv Elias Sanbar: « Skeudenn vat ar Palestinian a ya da get: ar fedayin masklet, a oa gantañ skeudenn vrav ar stourmer, a zo bremañ ur sponter kougoulet, hag a skrap gouestlidi, hag ar stourm palestinian a vo merket gant se. E-pad bloavezhioù e klasko ar Balestinianed stourm en un doare reizh, bezañ a-du gant marc'hata ar peoc'h ha diverkañ an tamall a « bobl sponterien ».\nYaser Arafat hag Aotrouniezh Palestina\nDaoust da se e c'hounez penn nevez ar Balestinianed traoù a-bouez war an dachenn diplomatek, ar gwirioù lezennel evit e bobl ha perzh dileuriañ an OLP er C'hevre Arab ha goude en ABU hag en Europa. « Pep tra zo bet savet dreist-holl e diavaez Palestina, hag en diavaez eo ivez e vez stourmet a-enep arme Israel a aloub al Liban e 1982 evit kas kuit an OLP a ya neuze d'en em staliañ e Tunis ». E 1998, Palestinianed Sisjordania ha Gaza a aoz ur reveulzi hollek a-enep d'an dalc'herien: an Intifada. Mouezh ar bobl o c'houlenn an emrenerezh eo hag adkemeret eo gant Kuzul broadel Palestina en Aljer un toullad mizioù goude hag a embann krouidigezh ar stad palestinian. Kendalc'h Madrid e 1991, emglevioù Oslo e 1993, disklêriadur europat 1999 ha disentez 1397 Kuzul surentez ABU a anzav an identelezh palestinian. Anzavadur ar vro a zo bet lakaet e pleustr pa oa bet degemeret Palestina en UNESCO e 2012 hag e Emvod Meur ABU e 2012 ivez. Zoken ma n'eo ket bet lakaet hini ebet eus disentezioù ABU da dalvezout en Israel abaoe... den n'hell ken nac'h ez eus eus Palestina nag eus ar Balestinianed.\nDont a ra an Hamas diwar luskad ar vreudeur vuzulman ha strewet eo dre ar bed arab. E Palestina eo bet krouet e 1987 goude an intifada. Ne anzav ket Stad Israel, a-enep emglevioù Oslo emañ hag erbediñ a ra ar stourm armet, arguzenn implijet gant Israel evit terriñ ar c'hendiviz gant Aotrouniezh Palestina. Gounit a ra an dilennadegoù e 2006 hag ez eont e gouarnamant Aotrouniezh Palestina hag e renont war Gaza goude-se. An eil intifada a grog er bloavezh 2000 hag ar wech-mañ gant armoù. Ma oa un tamm spi da gaout gant an intifada kentañ ne oa tamm digoradur ebet da c'hortoz evit an eil. Diwar-se ez eo aet buanoc'h c'hoazh an trevadenniñ ha sevel Moger « an disparti » deuet da vezañ evit kevredigezh Israel gwirvoud ur raktres perc'hennañ, hi ivez en un enkadenn.\nHunvreoù a beoc'h Alain Gresh\nEilrener ar Monde diplomatique\nskrivet en e levr : « De quoi la Palestine est-elle le nom ? »\n« Aes eo ober un diverrañ eus an tabut e Palestina : un hent-dall lazhus gant kasoni hag aon, un direizhded dic'houzañvus kuzhet dindan un « diseblanted ar re na sell ket an afer-se outo ». An diskoulm nemetañ a seblante betek neuze poellek, div stad o vevañ an eil kichen eben, a seblant mont da get ken buan ha ma'z a war-raok an drevadennerezh e Sisjordania hag e Jeruzalem.\nMa tegemerer kement-mañ -div bobl war douar Palestina- eo ret gouzout petra 'c'hoarvezo goude: n'hell ket an diskoulm bezañ rediet gant un tu pe unan all; ret eo kaout ur stourm a-gevret evit ur pal boutin eus an daou du. Un hunvre? N'eo ket muioc'h eget klaoustre an ANC e Suafrika… n'eus ket kaoz amañ da dresañ kartenn ar gwellañ diskoulm, ar pezh a vo graet nemet gant ar renerien hepken, met kentoc'h prederiañ peseurt hent kemer. »\nUr festival eus ar re wellañ: Israéliens, Palestiniens, que peut le cinéma ? A zo bet savet diwar atiz Janine Euvrad a vez dalc'het bep bloaz abaoe 2003, ar memes anv a zo bet roet d'ul levr. Abaoe amzer an hini kentañ Michel Khleifi, o deus graet ar Balestinianed filmoù int o-unan ha niverus eo o sevenerien : Rashid Masharawi, Azza el Haszan, Elia Suleiman... ha labourat a reont gant o c'henseurted eus Israel: Elia Suleiman, Asi Dayan, Amos Gitai ou Avi Mograbi... hag ivez gant ar sevenerez yuzev Simone Bitton.\nGant perzh Monique Prévost hag Isabelle Tuil-Tordjman\nLevrlennadurezh skañv :\nIsraéliens, Palestiniens, que peut le cinéma ? Gant Janine Halbreich-Euvrard, Embannadurioù Michalon\nDe quoi la Palestine est-elle le nom ? Gant Alain Gresh, Embannadurioù Actes Sud\nDictionnaire amoureux de la Palestine gant Elias Sanbar, Embannadurioù Plon\nLa Palestine expliquée à tout le monde gant Elias Sanbar, Embannadurioù Seuil\nAtlas des Palestiniens, Embannadurioù Autrement\nSalaam Palestine gant Bruno Pilorget, Marc Abel ha Véronique Massenot, ur c'harned beaj gant tresadennoù.\nLec'hienn Bro-C'hall-Palestinia "www.france-palestine.org"\nGwirioù skeudennoù : Nadine Naous ("Chacun sa Palestine"), Bruno Pilorget\nBeyrouth, à défaut d'être mort\nBreutadenn sebezus a-enep ar brezel, testeni fromus a-berzh saveteidi libanat, dreist-holl ar re a zo chomet bev war-lerc'h drouklazhadeg Sabra ha Chatila. Sachet e vo evezh an dud gant ar film-se, n'eo ket hepken ar re zo dedennet gant stad (...)\nKendrec'het eo ar sevenerez n'eus harz ebet d'ar c'hoarzh etre ar broioù. Mont a ra neuze dre Balestinia da glask ar fent a zo eno. Ar respont kentañ a zeu kerkent : « Hor buhez amañ n'eo nemet ur farsadenn». Tamm-ha-tamm ez a an teodoù (...)\nNadine Naous / Léna Rouxel\nSabrina, Rawad, Said ha repuidi palestinian yaouank all, bet ganet el Liban, a ya an eil war-lerc'h egile da di ul luc'hskeudenner. Aes eo reolenn ar c'hoari. Pep hini a zibab kaout e skeudenn a-douez peder c'hêr arouezius-kenañ: New York, (...)\nUr film berr-berr war ar feulster, gant flamenco met hep dañserez hag evit Gaza, douar an orañjez trist (Ghassan Kanafani)\nElia Suleiman, cinéaste palestinien ?\nPoltred ur c’heodedour israelian ha filmaozour falastinat war un dro, o vont hag o tont eus an eil check-point d’egile.\nHamdan, ur stourmer palestinian kozh, en deus tremenet 15 vloaz en toull evit bezañ desket da dud yaouank implij danvezioù tarzh. E istor, kontet a vouezh-a-vaez gant skeudennoù kreñv, a ya dre hentoù didud, tiez dirapar, dremmoù mut.\nBeaudouin Koenig a oa pennoberataer pa oa bet graet ar film Ticket to Jerusalem, ur film hir renet gant ar Palestinian Rashid Masharawi. D'ar memes koulz e skrive deiz-ha-deiz istor ar filmañ a gendalc'ho daoust da bep tra. Check-points a (...)\nAr Chebabed a zo ur strollad bihan paotred ha merc'hed hag en em anavez abaoe ma oant krennarded. Tost d'o oad gour emaint bremañ c'hoant bras o deus da gaout ur vuhez dieub hag entanus, met an holl a rank talañ ouzh ur gwirvoud luziet ker. Diaes (...)\n« Kement e karomp hor bro ken e vac'homp anezhi ». « Mur » a zo ur film preder personnel diwar-benn brezel Israel ha Palestinia graet gant ur sevenerez hag a lak mesk en abegoù ar gasoni en ur ziskouez he div sevenadur yuzev hag arab.\n« Palestinia Palestinia » a zo evel un deirzaolenn, doare livadurioù flandrezat gwechall : el lodenn greiz e weler ur bern taolennoùigoù eus ar vuhez pemdeziek e kamp repuidi Dheisheh, e-kichen Betleem, padal war an div lodenn gostez, ez (...)\nE Hevron, Nablous, Gaza, Bethleem hag e Traoñienn ar Jordan setu Nour, 12 vloaz, Salah,14 vloaz, Yousef, 14 vloaz, Yazid, 10 vloaz, Emma, 12 vloaz, Mahmoud, 10 vloaz ha Mouni, 15 vloaz o kontañ gant o gerioù dezho taolioù brezel (...)


Kanell (temz) - Wikipedia\n(Adkaset eus Kanell)\nAr c'hanell zo temz-boued graet gant rusk diabarzh ar gwez-kanell (Cinnamomum verum), ur spesad gwez kar d’al lore (Lauraceae) hag a gresk e Sri Lanka dreist-holl.\nKanell e stumm bazhigoù hag e stumm poultr\nA-gozh eo anavezet ar c'hanell, peogwir e veze implijet en Ejipt en Henamzer da valzamañ ar c'horfoù marv. Er Bibl koulz hag e skridoù gregach Herodotos pe skrivagnerien all eo meneget ar c'hanell ivez.\nE meur a vro eus Azia e vez gounezet ar gwez-kanell, met e Sri Lanka an hini e vez kavet ar c'hanell gwellañ. Dont a ra e vlaz eus un eoul zo ennañ. An eoul-se, a reer kenwerzh anezhañ ivez, a vez dastumet en ur lopata war ar rusk ha lezel anezhañ e glec’h en dour-mor ; goude-se e ranker strilhañ an dourenn bet evel-se. Ul liv melen zo gant an disoc'h, hag ur c'hwezh hag ur blaz heñvel ouzh hini ar c’hanell.\nKanell a implijer evit keginañ abaoe pell ivez. Degaset e oa bet da vroioù kornôg Europa en daouzekvet kantved war a seblant. Lakaet e vez kanell e-barzh meuzioù a bep seurt : dibennoù-pred graet gant avaloù pe gant chokolad, da skouer. Implijet e vez kalzik ivez en Indez da fardañ meuzioù a bep seurt (kig, legumaj…).\nUn implij a reer eus ar c'hanell ivez bremañ en apotikerezh, rak mat eo evit an treizhañ boued, evit an analañ, hag evit stourm ouzh meur a gleñved (terzhienn-domm, grip…).\nRepublik pobl Sina, India, Indonezia, Vietnam eo ar broioù ma c'hounezer kalz a ganell, e diavaez Sri Lanka.\nAdtapet diwar « https://br.wikipedia.org/w/index.php?title=Kanell_(temz)&oldid=1625367 »\nDernière modification le 4 Meu 2015, à 22:52\nKemmoù diwezhañ degaset d'ar bajenn-mañ d'an 4 Meu 2015, da 22:52.


Journal de Renaud Camus, dimanche 3 janvier 2016\ncréée le mardi 5 janvier 2016, 1 h 02\nmodifiée le vendredi 5 février 2016, 19 h 29Plieux, dimanche 3 janvier 2016, deux heures du matin. Jamais la dictature de la petite bourgeoisie ne se fait sentir si étroitement et si fort ~~~’~~~ ~~~~~~~ ~~~ ~~~ ~~~~~ ~~~~ ~~~~~~~~~ ~~~ ~~~~~~~~~. ~~~ ~~~~~~~ ~~~ ~~~~~~~~ ~~~~~~~~~ de ce soir ~~~~~~ ~~~~~~~~~ ~~ ~~~~~~~ ~~~~~~~~, ~~~~~~~~~ ~~~~~ ~~~ ~~~~~~~~, ~~~~~ ~~~~~~ ~~ ~~~~~, ~~~~ ~~~~~ ~~ ~~’~~~~~~~~~~ ~~~ ~~~ ~~~~~~~~~~ ~~~~~~~~ ~~~ ~~’~~~~~~ ~~~~~~~ ~~~~~~~ ~~~’~~~~ ~~~~~~ tout à fait ~~~~~~~~ ; ~~~ ~~~~ ~~~ ~~~~~~~~~~, ~~~~~~~ ~~~~~~~~~~, ~~~~~~ ~~~~~~~ ~~~~~~~~~~ ~~~~ ~~~~~~ ~~~ ~~~~~~. ~~~ ~~~ ~~ ~~~ ~~~~~~ ~~ ~~~ ~~~~~~ ~~’~~~~~~ ~~~ ~~~~~~ ~~~~~~~~ de deuil ou ~~~ ~~~~~~~~~~~~~~ médiatique.\nÀ ~~~~~~ ~~~~~~~~~ ~~~~~~~~ ~~ ~~~~~~~~~~ ~~~ ~~~~~~ ~~~~~~~~~~~ ~~~~~~~~~~ ~~~ ~~~ ~~~~~~~ ~~~~~~~~~~~~~~~ ~~~~~~~~~~, ~~~~ ~~~~~~~~~~~ ~~~~~~~ (~~~ ~~~~ ~~~~~~ ?) ~~~ ~~~ ~~~~~~~~~~ ~~~ moindre extérieur. Michel ~~~~~~~~ (~~~~~~~ ~~~~~~~ ~~~ ~~’~~~ ~~~~~~~~~~~ ~~~~~, ~~~~~-~~~ ~~’~~~~~~~, ~~~ ~~~~ ~~~~~ ~~~~~~ ~~’~~~~ ~~~~~~~ ~~~~~~~~~~~~), ~~~~~~~ ~~~~~~~~, ~~~~~~ ~~~ ~~~~~~~~~~~, ~~ ~~~~~~~~~~~~~~~ ~~~~~~ ~~~~~~~~ ~~~ ~~~~ vies, nous avons ~~~~~ ~~~~~~~~~~ ~~~ ~~~~~~ ~~~~~~~ ~~~ ~~~~~ ~~~ ~~~~ ~~~~~, ~~’~~~~ ~~~~~ ~~~~ ~~~~ ~~~~~ ~~~ ~~~~~~ ~~~~~~~ ~~~~~~~~~~ ~~~~ ~~~~~~~~~~. ~~~ ~~~~~ ~~~~~~ ~~~~~~~~~~ ~~~ ~~’~~ tenu aucune espèce ~~~ ~~~~~~ ~~~~~ ~~’~~~~~~~~ ~~~~, ~~~~~ ~~~~~ ~~~ ~~~~~~ ~~~ ~~~ ~~~~~~~ — ~~~~~ ~~~~~~ nulle part.\nUn ~~~~~~~~ ~~~~~~~~~~~~~~ ~~’~~ ~~~~~~~ ~~~ lombric, ~~~~~~~~’~~~~. ~~~~~ ~~~ ~~’~~ pas déplu, c’est ~~~ ~~~~ ~~~~ ~~’~~~~~ ~~~~~. ~~~ ~~~~~ le lombric ~~~ ~~~~~~ l’ombric ~~~~ Limbes.\nBien ~~~~~~~~ ~~~~~~ ~~~~~~~~~~~~~ ~~~~~~~ ~~~ ~~~~~~ ~~~~~~~~~~ ~~~~~~~ ~~~ ~~~~~~~ ~~~ ~~~ ~~~~~ à l’insignifiant Michel ~~~~~~~~ ~~~~~~~~~~ ~~~~~~~~~ ~~~~ ~~~~~~~~~~ ~~~ snobisme, ~~~~~~~~ ~~~~~~, ~~~ ~~~ mépris ~~~ classe, ~~~~~~~~ ~~~~~~~~~~. ~~~ ~~~~ ~~~, ~~~~~ ~~~~ ~~~~~~ ~~~~~~~~~ ~~~ ~~~~~~~~, ~~~ ~~~~~ des mécanismes qui ~~~~ ~~~~~~~~ ~~’~~~~~~, ~~~ ~~~~ ~~~~~~~~~~~ ~~~ ~~~ ~~~~~~~~ ~~~~~-~~~~~ ~~~ ~~~~~~~, ~~~~~~~ ~~~ ~~~~~-~~~~~~~. ~~~~~~ ~~~~ ~~~~~~~~~~~ ~~~~~ ~~~~~~~ ~~~~~~ ~~~~~ ~~~ ~~~~~ ~~~ ~~~ ~~~~~~~~~~~~~~~~, des honneurs rendus ~~~~ ~~~~~ ~~~~~~~~~, ~~~ ~~’~~~~~~~~~~~ ~~~ ~~~~~~~ ~~~~ ~~~ ~~~~~~~~~~~ ~~~~~ ~~~ ~~~~~~~~~~~~ ~~~~~~~~~, ~~~~~~ ~~~~~~ ~~’~~~~~~~~~~~ ~~ ~~~~~ ~~~~~~~~ ~~~~ ~~~~~~~~~ ~~~~~~~~~~~~~, ~~~~~~ ~~~~~~~~, ~~~~~~ ~~~~ gémonies : car il ~~~~ ~~~~~~~~ ~~~’~~~~~ ~~~ ~~~~~ ~~~~~ ~~~~~~~~~ ~~~~ ~~~~ ~~~ ~~~~~~~ ~~~ ~~~~~~~, ~~~ ~~~~ ~~~~ ~~~~~~~~~~~ ~~~~~ ~~~~~~~~~~~ ~~~~~~~, ~~~~~ ~~~~~~~~~~~~~~~~ ~~~~~~~~~~~~~. ~~~~~ ~~~~~~ ~~~~~~~~ ~~ un système qui ~~ ~~’~~~~~~~ ~~~~~~~~ ~~~~~~ ~~~~~~~~~~~ ~~~~~~~~~ ~~~ ~~~~~ concevable, ~~~~~~~~ ~~~ ~~~~~~~~ ~~~~~~~ ~~~~, ~~~ ~~~~~~~~~~ ~~~~ ~~~~~~~~~~ ~~~ ~~~~~~~~ ~~~~~~~~~~, ~~~~~~~~~ ~~ ~~~ ~~~~~~~~~~ ~~~~-~~~~~ ~~ la détestation universelle — ~~~ ~~~~~~ ~~~~~~~ ~~~~~~~~~ ~~~ ~~~ ~~~~~~~ ~~~ ~~~~~~~ ~~~ ~~~~~, naturellement.\nLe ~~~~~~~~~~~ ~~~~ ~~~~~~ ~~~~ ~~’~~~~~~~~~~ ~~~ ~~~~~~ ~~~~~~~~~~~, ~~~ ~~’~~~~~~~~~~~. ~~~~ ~~~~~ ~~~~~ ~~~~~~~~~~, si on s’avise ~~~ ~~~~~~~~ ~~~~~~~~~~~~~~~~~ ~~’~~~~~~~~ ~~~~ ~~~~~~~~~~~~~ ~~~~~~~~~ ~~~~~~~ ~~~ ~~~~~~~ ~~~~~~~~, ~~~’~~~ ~~~~~ ~~~~ ~~~~~~~~~ ~~’~~~~~~~~ ~~~ “~~~~~~~~”, ~~~~~~ ~~~~ ~~~~~~~. ~~~ ~~’~~~~~ ~~~~~ ~~~ ~~~~~ ! ~~~ s’agit de savoir ~~~~~~~~ ~~~~~ ~~~~ ~~~~~~~~ ~~~’~~~~ ~~~~~~~ ~~~~~~~~ ~~~~~~ ~~~~~~~~~~~~~ ~~~~~ ~~~~~ ~~~ ~~~~~~, ~~~ ~~~~~~~. ~~~ ~~~~~ ~~’~~~ ~~~~~~ ~~~ ~~~~ ~~~~~~ ~~~~ ~~~~~~~~~~ ~~~~~~~ ~~~~ ~~~~~~~~ orgues de la ~~~~~~~ ~~~~~~~~ ~~~~ ~~~~~~~~, ~~~~~~~~, ~~~~~~~~~~. ~~ ~~~~~ ~~’~~~~~~~~ ~~~~ ~~~~~~~~~ ~~~~ ~~~~~~~~ ~~~ ~~~~~~~~~~~~~ ~~~~~~~~, ~~~ ~~~~~~~~ ~~~ ~~~~~~~~~~ ~~~~~ ~~~~ ~~~~~~~~~ ~~~~~~~ ~~~ ~~~~~ ~~~ Johnny Hallyday, ce ~~~~~~ (~~~~ ~~~~~~~~~~~~). ~~~~~ ~~~ ~~~~~ ~~~~~~ ~~~ ~~~~~~~ ~~~~~~~~~~ ~~’~~ ~~~ ~~~~~~ ~~~’~~~ ~~~~~~~~, ~~~~~ ~~ ~~’~~~~~~~~ ; ~~~ ~~’~~~ ~~ ~~~~~ ~~~~~ ~~~~~~~~~~~ ~~ ~~~~ ~~~~~~ qu’ils étaient de ~~~~ ~~~ ~~~~~~ ~~~~~~~ ~~~ ~~~~~ ~~~ ~~~~~~~~ ~~~~~~~~~. ~~~ ~~~~~ ~~~~~~~~~ ~~~~~~~~ ~~~ ~~~~ ~~ ~~~~~~~, ~~~ ~~~’~~ ~~~~~ ~~~ ~~~~~~~, ~~~ ~~~~ ~~~~~~~~~ ~~~~ ~~’~~~~~~~~~~ ne serait même ~~~~ ~~~~~~~~ ~~~~ ~~~~~~~~~~ ~~~ “~~~ ~~~~~~~”. ~~~ ~~~~ ~~~~~ ~~~~ ~~~~~~~~~ ~~~~~~ ~~~~ ~~~~ ~~~~~ ~~~ ~~~~~~~~~~, ~~~~~~~, ~~~ ~~~~ ~~~~ ~~~~~ ~~~ ~~~~~~ ~~~~ ~~ présent ; mais il ~~~ ~~~~~~ ~~~~~ ~~ ~~~ ~~~~~~~, ~~~ ~~ ~~’~~~~~ ~~~’~~~~~ ~~~~~~~~ ~~~~ ~~~~~~ ~~~ ~~~ ~~~~~~~~~, ~~~ ~~~ ~~~~~~~~, ~~~ ~~~ ~~~~~~~ ~~~ ~~~ ~~~ verticalité.\nCe ~~~~ met tout le ~~~~~~ ~~~~~ ~~~ ~~~~ ~~’~~~~ ~~~ ~~~~~~~~~~~ sociale (~~~~~~~~ et culturelle, ~~~~~~~~~~~~~~) ~~~ ~~~~~~ ~~~~~~~~~~. ~~~~-~~~ ~~~ ~~~~~~ ~~~ ~~~~~ ~~~ ~~~~~~~~ ? ~~~~~ ~~~ ~~~~~~~~~~~~, ~~~ ~~~~~~~ d’un mort devant ~~~~~~~ ~~~ ~~~~~~~~~~ ~~~~ ~~’~~~~~~~~~ ~~~ ~~~ ~~~~~~~~~~~ ~~~~~ ~~~ ~~~~~, ~~’~~~~~~ ~~~~~ ~~~~~~~~. ~~~~~ ~~~ ~~~~~~~ ~~~~~~~~~~~~, ~~’~~~~ ~~~~~~~ ~~~~~~~~. ~~~~~ ~~~ ~~~~~~~~~ ~~~~~~ ~~~~~ ~~~~~ c’était plutôt quelque ~~~~~~ ~~~~~~~~~~, ~~~ ~~~~~~ ~~~ ~~~~~~~~~ ~~~ ~~~~~, ~~~ ~~~ ~~~~~~~~ ~~~~~~ ~~~~. ~~’~~~~ ~~~ ~~~ ~~~~~~~~, ~~~ ~~~~~ ~~~~~~~~~~~ ~~~ ~~~~~~, ~~’~~~~ ~~~~~~~~~~~~~~~~~~ ~~~ ~~~~~~~~~~~~~~ ~~~~~~ de la bourgeoisie. ~~~~ ~~~ ~~~~~~~~~~, ~~~’~~~~~~~~~ ~~~~~, ~~~ ~~~~~~~ ~~~~~~~~~~~~ ~~~~~~~~~~~~ ? ~~’~~~~ ~~~ ~~’~~~~~~~~~ ?\nvoir l’entrée du dimanche 3 janvier 2016 et ses 3 images dans Le Jour ni l’Heure


Eil Brezel Dizalc'hiezh Italia - Wikipedia\nEil Brezel Dizalc'hiezh Italia\nAr roue Vittorio Emanuele II hag an impalaer Napoleon III o vont e kêr Milano skoaz ouzh skoaz.\nEil Brezel Dizalc'hiezh Italia a c'hoarvezas e 1859, etre Rouantelezh Sardigna hag Impalaeriezh Aostria.\nItalia a-raok ar brezel.\nCamillo Benso, kont Cavour, a oa bet anvet da Gentañ Ministr rouantelezh Sardigna e 1852. klask a reas kaout harp digant Bro-C'hall ha Bro-Saoz evit kaout pouez brasoc'h e-touez stadoù kreñv Europa troet war-zu ar vodernelezh. Setu perak, en 1855, e kasas ur rannarmead bersaglieri da Grimea da vrezeliñ skoaz-ouzh-skoaz gant Bro-C'hall hag ar Rouantelezh-Unanet hag an Impalaeriezh otoman, ha goude-se e c'hallas mont ouzh taol an diplomated da varc'hata da vare feur-emglev Pariz e 1856 ha skoulmañ darempred gant an impalaer gall Napoleon III.\nSetu penaos en em gavas, en Gouhere 1858, e Plombières, Cavour hag an Impalaer da sinañ un emglev kuzh (emglev Plombières) ma ouestle Bro-C'hall dont da harpañ rouantelezh Sardigna ma vije taget gant Aostria. En eskemm, priz an emglev-harpañ-se, ma vije staget, ouzh Piemonte, Lombardia, Veneto, douaroù stag ouzh Venezia war aod Mor Adria, ha kêr Bologna, e vije roet Savoia ha kontelezh Nisa da Vro-C'hall.\nE deroù 1859 e stagas gouarnamant Piemonte da hegaziñ Impalaeriezh Aostria. Distroet e oa Giuseppe Mazzini ha Giuseppe Garibaldi da Italia, ha roet e voe kefridi d'ar jeneral Garibaldi da sevel un arme, anvet Cacciatori delle Alpi (chaseourien an Alpoù), ma veze degemeret harluidi eus rouantelezh Lombardia-Veneto a oa dindan impalaeriezh Aostria.\nKentañ Brezel Dizalc'hiezh Italia\nAdtapet diwar « https://br.wikipedia.org/w/index.php?title=Eil_Brezel_Dizalc%27hiezh_Italia&oldid=1962596 »


Pajenn:Marrec - Doctrin ar guir Gristen.djvu/334 - Wikimammenn\nPajenn:Marrec - Doctrin ar guir Gristen.djvu/334\nAutrou Doue, petra en devoa da c’hourc’hemenni dezan : Domine, quid vis me facere ?  Ha caret a rit-hu ober bolontez an Autrou Doue, da lavaret eo, ha caret a rit-hu conformi ho buez da vaximou e Aviel ha d’e c’hourc’hemennou ? Allas, guelit gant pebes yenien e rit ho pedennou, e c’hasistit en ofiç divin, e tostait ous no sacramanchou, hac en em acquitit eus hoc’h-oll deveriou e quêver Doue, e quêver ho nessa, hac en hoc’h andret hoc’h-unan ?… Goulennit pardon ous Doue : pedit-ên da douch ho calon ; da rei deoc’h ar c’hraç da gonformi ho bolontez d’e ini ; ha dâ guerzet gant hast ha gant joa, evel ar roue David, en hent eus e c’hourc’hemennou divin : viam mandatorum tuorum cucurri, cùm dilatâsti cor meum. \nI. Dre’r c’homzou-ma : roit deomp hirio hor bara pemdeziec, e c’houlennomp digant Doue ar pez so necesser evit hor c’horf hac evit hon ene… Evit hor c’horf eo necesser deomp caout peadra d’en em vaga ha d’en em visca : cetu a ze an traou temporel a bere hon deus ezom, ha pere a\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/334&oldid=100168 »


Logo ar film Carlito’s Way\nCarlito's Way zo ur film stadunanat. Embannet eo bet e 1993, sevenet eo bet gant Brian De Palma, a-ziwar ar romantoù Carlito's Way hag After Hours gant Judge Edwin Torres. Ar senario zo bet savet gant David Koepp. An aktourien eo Al Pacino, Sean Penn, Penelope Ann Miller, Luis Guzman, John Leguizamo, Jorge Porcel, Joseph Siravo ha Viggo Mortensen.\nEr film emañ Pacino o c'hoari roll Carlito Brigante, un torfedour Puerto Rican a fell dezhañ paouez gant an torfederezh. Siwazh dezhañ, ar pezh en devoa graet evel torfedour a laka anezhañ da zistreiñ goustadik war-zu ur vuhez e-maez lezenn. Ar film a zo diazezet dreist-holl war ar romant After Hours, met implijet e oa bet titl ar c'hentañ romant evit chom hep bezañ keñveriet pe droukemmet gant film Martin Scorsese gant ar memes anv hag embannet e 1985.\nCarlito's Way a zo bet degemeret etre, ar memestra e voe a-fed arvesterien ha box office. Gant an amzer o tremen eo deuet da vezañ ur film brudet mat. Penn ha Miller a voe lakaet o anvioù evit ur Golden Globe. Un heuliad zo bet d'ar film, anvet eo Carlito's Way: Rise to Power, diazezet eo war ar c'hentañ romant, hag embannet er stumm direct-to-video e 2005.\nCarlito's Way war IMDb\nCarlito's Way war Rotten Tomatoes\nAdtapet diwar « https://br.wikipedia.org/w/index.php?title=Carlito%27s_Way&oldid=1983514 »\nKemmoù diwezhañ degaset d'ar bajenn-mañ d'an 31 Meu 2022, da 15:09.


Lid-reiñ al label 1 da gêr Vrest\nPierre Guezennec, Lena Louarn, Yann Guevel\nYa d'ar brezhoneg 25/04/2018\nDalc’het eo bet al lid e ti-kêr Brest d’ar Gwener 20 a viz Ebrel 2018.\nDalc’het eo bet al lid e ti-kêr Brest d’ar Gwener 20 a viz Ebrel 2018 dirak an it. Lena Louarn, besprezidantez ar C’huzul-rannvro karget eus yezhoù Breizh ha prezidantez an Ofis Publik, an ao. Yann Guevel, eilmaer hag an ao. Pierre Guézennec, kuzulier-kêr.\nRoet eo bet al label live 1 da gêr Vrest evit bezañ kaset da benn 8 ober a-du gant ar brezhoneg, en ur labourat evit lakaat ar yezh war wel ha diorren ar c’helenn.\nAr panellerezh a vez bep tro divyezhek diwar-vremañ pa vez anv da cheñch pe da staliañ panelloù nevez. Studiet eo bet holl anvioù-lec’h Brest gant servij Glad Yezhel an Ofis Publik ; panelloù ar glad sevenadurel hag istorel a zo holl divyezhek ivez.\nE Brest e kaver 2 skol Diwan hag un hentad divyezhek en ur skol gatolik. En distro-skol a zeu e vo digoret ur 4e hentad divyezhek en ur skol bublik. Dre m’eo kresket ar c’hinnig skoliata ez eus bet ur c’hresk bras hag ez eus bremañ 649 skoliad divyezhek pa oa 317 e distro-skol 2010.\nBrest he deus divizet mod-all mont war-zu live 2 ar garta Ya d’ar brezhoneg gant ar soñj staliañ plakennoù-straed divyezhek peurgetket.\nPaotrig Bihan d'an 27/04/18 e 13h19\nBrav kaer an darvoud nevez-mañ ha laouen on evit kêr Vrest a ziskouez un hent da heuliañ gant kêrioù all e Breizh a-bezh...Gourc'hemennoù dezho!


24 km2 hag un torosennadur bet stummet get ar gwazhioù-dour |\n24 km2 hag un torosennadur bet stummet get ar gwazhioù-dour\nGwezharall em astenne Pondi, ur gêr get ur c’hastell enni, àr un nebeud hektaroù a bep tu d’ar Blavezh. Em astenn a rae he zachenn, souezhusat tra, àr-dro pemp kilometr trema ar c’hreisteiz, àr ribl kleiz ar Blavezh.\nDor an Ospital, àr ribl ar Blavezh, a oa e penn ur pont zo aet da get hiziv an deiz ; diskouez a ra c’hoazh an hent da vonet a-barzh karter kozh Trandour, a oa karter ar milinoù hag ar c’hovuerezhioù gwezharall.\nE 1805 e oa bet brasaet Pondi diàr-goust kumunioù Stival, Neulieg ha Noal-Pondivi, a-raok koll, d’he zro, ul lodenn ag he ziriad evit mad kumunioù ar Sorn ha Sant-Turiav e 1869 hag e 1872.\nGorread Pondi zo 2485 hektar, eleze 24 km2, hiziv an deiz.\nGet ar gwazhioù-dour eo bet stummet torosennadur ha dremm ar gumun, en un doare padus. Flondrennoù, torgennoù ha pladennoù zo etre 48 ha 192 metr a uhelder hag a bep seurt maezioù kaer zo a bep tu dezhe.\nFlondrenn ar Blavezh a gammigell etre Stival ha Signan àr-hed c’hwec’h pe seizh kilometr etre daou rummad torgennoù hag a ya d’ober al lodenn vrasañ a zremm ar gumun.\nPondi zo anezhi ur gumun edan gwez ha glasvez. 40 % ag ar gorread zo tachadoù labour-douar, 10 % anezhañ zo tachadoù naturel : foennegi, lannegi (Kerfisel), koadoù (Stival, Talc’hoed). Gwarezet eo bet peurliesañ ar c’hleuzioù hag an ivarc’hennoù kozh.\nMiret ez eus bet plas d’an natur ivez e kreiz-kêr. Ouzhpenn ar skwarioù, al liorzhoù, ar rozegi, an hentoù-bale… ez eus tachadoù glas bras evel Toulboubou, flagennnig ar Restoù pe hini Sant Trefin, zo gwazhioù é redek enne.